Baru Sekolah Rendah Dah Pandai Buat Ayat Cinta. Ibu Sila-silalah Buat ‘Spot check’!

Jika ingin dibandingkan zaman kita dulu-dulu dengan anak-anak masa kini memang jauh bezanya. Malah kita sebagai ibu bapa sering juga mengeluh soal anak-anak dalam segala hal.

Contohnya lihat sahaja apa yang dibuat oleh anak zaman sekarang dengan buku tulis. Kalau kita dulu paling tidak jika ada buku yang kosong di hujung-hujung tahun bolehlah dijadikan    buku  untuk melukis sebab minat dan tidak kurang juga ada jadikan sebagai buku himpunan lirik-lirik lagu yang popular.

Tapi melalui perkongsian qamar nazli di akaun twitternya.  Ini apa anak-anak zaman ini buat dengan buku tulis: Buku Pickupline!

Membacanya seakan kita tidak percaya dan menimbulkan gusar di hati ibu dan ayah.  Bayangkan anak baru bersekolah rendah, tapi sudah pandai buat ayat-ayat cinta.

Ini antara ayat-ayatnya:

Setebal-tebal kamus tebal lagi cinta saya pada awak.

Apa beza awak dengan rama-rama?

Rama-rama hinggap dekat bunga,  awak hinggap dekat hati saya

Kalau dibaca sekali lalu ada juga kelakarnya.

Jadi sebagai ibu bapa,  sekali sekala cubalah pantau, lihatlah apa yang anak-anak kita buat. Nasihatkan dan ingatkan mereka agar lebih tumpukan pada pajaran.


“Kecik-Kecik Saya Manjakan Semua, Bila Besar Buat Tak Tahu. Ni Yang Saya Sedih Dalam Hidup.”Luahan Terakhir Seorang Ayah Sebelum Meninggal!

Ayah adalah seorang insan yang sangat bermakna selain ibu, tanpa lelaki bergelar ayah siapalah kita didunia ini. Tanpa ayah kita tidak akan lahir ke dunia ini.

Luahan hati seorang ayah dalam satu progarm Hadith Open Mic begitu menyentuh hati pada mereka yang hadir.

Pak cik Bani ada 7 orang anak, 4 lelaki 3 perempuan. Masa anak-anak beliau masih kecil, Pak Cik Bani manjakan anak-anak selayaknya seorang bapa yg sayangkan anak,  Tapi anak-anak…bila ayah dah tua, tak mahu jaga ayah, hantar ayah ke rumah orang tua.

Tidak sedar diri dihantar ke rumah tersebut. Biarpun sedih namun dia gembira kerana ada insan lain yang prihatin dan menjaga dirinya dengan baik. Dan kawan-kawan pun ramai.

“saya datang ke sini tak pasti,tiba-tiba sampai ke bangunan ini. Tengok rumah ni cantik, macam mana boleh sampai ke sini?

“Di sini alhamdulilah semua ada makan minum, pakaian dan kawan-kawan pun baik. Isteri sudah meninggal dunia. keluarga saya ada di Kuala Lumpur.

“Anak saya sebenarnya 7 orang 4 lelaki dan 3 perempuan. Kecik-kecik saya manjakan semua, bawa dan hantar pergi kerja.

“Diorang tu takde tengok pon saya di sini, anak-anak saya tu buat tak tahu. Ini yang saya sedih dalam hidup saya ini. Tapi di sini ada kawan kawan yang baik hati semua.

“Jaga saya, pegang saya bila tak nampak. Banyak kali terlanggar tiang, saya dah tak kisah dah. Sebab biasa dah. Ustaz pun ada cakap sabar dengan hidup ini. Kita akan pergi juga suatu hari nanti. Anak-anak tu biarlah…– luah Allahyarham Sabani Bin Sabari.

Lebih memilukan apabila Pak Cik Bani meninggal dunia usia program tersebut. Al-Fatihah buat arwah. Semoga rohnya dicucuri rahmat selalu.

Semoga jadi pengajaran buat kita semua. Ibu bapa sebenarnya rindu. Tapi tak sebut sebab tak nak kecilkan hati sendiri bila anak kata tak dapat menjenguk dengan alasan sibuk.

Kini yang tinggal hanya batu nisan sahaja yang mampu ditatap. Itupun jika anak-anak sudi datang untuk bacakan yasin atau bersihkan sedikit kubur arwah. tiada lagi kenikmatan untuk merasai hangatnya genggaman tangan ibu bapa. Justeru, hargai mereka selagi masih ada.


Pemakanan Diet Bagi Pesakit Gout. Ikuti Nasihat Dr Ni.

Gout merupakan satu bentuk artritis akut yang menyebabkan kesakitan teruk dan bengkak pada bahagian sendi. Ia disebabkan oleh pengumpulan asid urik yang tinggi di dalam badan. Asid urik terhasil daripada pemecahan bahan kimia purin dalam badan. Kebiasaannya, purin hadir secara semulajadi di dalam badan, tetapi ia juga terdapat dalam sesetengah jenis makanan. Asid urik disingkirkan daripada badan melalui air kencing.
.
Diet untuk pesakit gout boleh membantu menurunkan paras asid urik dalam darah. Diet tidak boleh menyembuhkan sakit gout, tetapi ia boleh menurunkan risiko serangan gout dan melambatkan kerosakan sendi. Pesakit gout yang mengamalkan diet bagi gout masih memerlukan ubat-ubatan untuk mengawal kesakitan dan menurunkan paras asid urik.
.
Tujuan pengurusan pemakanan bagi pesakit gout adalah supaya untuk mencapai berat badan ideal dan tabiat pemakanan yang baik, mengelakkan sesetengah makanan yang tinggi kandungan purin, mengambil makanan yang baik dan membantu mengawal paras asid urik

Prinsip asas diet bagi pesakit gout :
.
1. Penurunan berat badan – berlebihan berat badan meningkatkan risiko untuk menghidap gout. Kajian mencadangkan penurunan kalori dan berat badan boleh menurunkan paras asid urik dan mengurangkan serangan gout. Penurunan berat badan juga akan mengurangkan tekanan terhadap sendi-sendi.
.
2. Karbohidrat kompleks – makan buah-buahan dan sayur-sayuran segar serta bijirin penuh yang membekalkan karbohidrat kompleks. Elakkan makanan dan minuman yang ada kandungan sirap jagung tinggi-fruktosa (high-fructose corn syrup), serta hadkan meminum jus buah-buahan yang semulajadi manis. Metabolism fruktosa dalam badan akan menghasilkan asid urik seterusnya meningkatkan parasnya dalam darah.
.
3. Minuman – kekalkan hidrasi dengan meminum banyak air kosong.
.
4. Lemak – elakkan pengambilan lemak tepu daripada daging, daging terproses, lemak ayam/itik dan produk tenusu tinggi-lemak.
.
5. Protein – pilih bahagian daging/ayam tanpa lemak, produk tenusu rendah lemak dan kekacang sebagai sumber protein.

Saranan makanan atau suplemen yang lebih khusus :

1. Organ dalaman – elakkan pengambilan organ dalaman seperti hati, paru, perut, limpa dan lain-lain : ia mengandungi paras purin yang tinggi dan meningkatkan paras asid urik dalam darah.

2. Daging merah – hadkan pengambilan daging lembu, kambing dan khinzir.

3. Makanan laut – sesetengah jenis makanan laut seperti ikan bilis, kerang kerangan, sardin dan ikan tongkol mengandungi purin yang lebih tinggi berbanding yang lain. Akan tetapi, kebaikan pengambilan ikan adalah lebih banyak berbanding risiko bagi pesakit gout. Oleh itu, pengambilan ikan secara sederhana adalah disarankan.

4. Sayur-sayuran tinggi purin – kajian telah menunjukkan bahawa kandungan purin dalam sayur-sayuran seperti bayam, asparagus, bunga kobis tidak meningkatkan risiko serangan gout.

5. Alkohol – Bir dan likuor meningkatkan risiko penyakit gout dan serangan gout berulang. Pengambilan wain secara sederhana pula tidak meningkatkan risiko serangan gout. Elakkan alkohol semasa serangan gout berlaku, dan hadkan alkohol, terutamanya bir pada masa lainnya.

6. Makanan dan minuman manis bergula – hadkan/elakkan makanan manis bergula seperti bijirin manis, kuih muih manis dan roti/bakeri. Hadkan pengambilan jus buah-buahan yang semulajadi manis.

7. Vitamin C – Vitamin C mungkin membantu menurunkan paras asid urik. Bincang dengan doktor/pegawai dietetik tentang kesesuaian suplemen tambahan 500 mg vitamin C dengan diet serta pelan perubatan anda.
.
8. Kopi – terdapat kajian yang mencadangkan pengambilan kopi secara sederhana berkemungkinan membantu penurunan risiko gout. Namun, pengambilan kopi mungkin tidak sesuai jika anda mempunyai masalah perubatan yang lain. Berbincanglah dengan pegawai dietetik untuk menentukan kesesuaian jumlah kopi dalam diet anda.

Diet bagi pesakit gout boleh membantu menyekat pembentukan asid urik dan meningkatkan penyingkirannya. Namun, diet ini tidak dapat menurunkan kepekatan asid urik secukupnya bagi merawat gout. Ubat-ubatan masih diperlukan disamping diet yang betul untuk membantu mengurangkan kekerapan serangan gout dan tahap keterukan penyakit gout.

Diet yang bersesuaian, disamping kawalan kalori dan senaman berterusan adalah perlu untuk memperbaiki tahap kesihatan pesakit gout secara menyeluruh dengan membantu mencapai dan mengekalkan berat badan ideal.

Kredit: Dr Zubaidi Hj Ahmad


Ali Tak Mampu Duduk Sendiri, Tidak Boleh Berdiri Tegak, Kaki Bersilang Macam Gunting. Ibu Kongsi Pengalaman Bila Tahu Anak Menghidap PVL (Periventricular Leukomalacia)

Sedihnya bila melihat kanak-kanak seusia setahun 4 bulan ini sudah diuji dengan dugaan yang hebat. Pada luaran, Ali kelihatan seperti bayi normal namun tiada siapa sangka dia merupakan bayi PVL (Periventricular Leukomalacia).

Mungkin ramai yang tidak mengetahui atau apakah (Periventricular Leukomalacia) atau PVL.

PVL adalah satu keadaan atau disorder di mana ada berlaku luka atau kerosakan kepada otak yang biasanya dialami oleh bayi pramatang. Kerosakan ini memberi kesan kepada pengawalan otot yang menyebabkan bayi mengalami kelewatan dalam perkembangan terutamanya untuk berguling, merangkak atau berjalan.

PVL mungkin berlaku disebabkan oleh oksigen yang kurang sampai ke bahagian otak bayi. PVL tidak boleh hilang atau dihapuskan, tetapi ia boleh dipulihkan dengan terapi yang efisien.

Menurut ibu kepada bayi ini, Muhammad Ali yang merupakan anak bongsu dari 3 beradik dilahirkan sebagai bayi pramatang pada usia 35 minggu kerana fetal distress. Ditempatkan di NICU selama 29 hari atas pelbagai komplikasi, namun semuanya resolved dengan baik.

Sewaktu pulang ke rumah, Ali hanya ada prolonged jaundice yang agak mengambil masa untuk pulih (lebih kurang sebulan kemudian baru baik sepenuhnya).

Ali membesar seperti bayi biasa, namun sewaktu usianya menjelang 11 bulan, kami mula berasa risau kerana Ali masih tidak boleh meniarap, merangkak atau duduk sendiri.

Dia tidak ada masalah dengan makanan. Minum susu dengan baik dan makan apa saja. Suka makan tapi berat tak naik-naik.

Selain itu tanda-tanda lain yang obvious kami lihat adalah :

Pada usia genap setahun apabila Ali tak ada tanda-tanda walaupun untuk pusingkan badan, kami bawa Ali ke pakar pediatrik dan mereka sarankan untuk buat MRI bagi melihat keadaan otak yang mungkin menyebabkan kelewatan pada perkembangan.

Kami bawa Ali untuk buat MRI di Hospital Avisena, dan keputusannya dibawa ke Hospital Shah Alam. Sebulan kemudian results keluar mengatakan, berdasarkan keadaan dalaman otak Ali, ia kelihatan seperti Ali ada ciri-ciri periventricular leukomalacia (PVL).

Itu adalah kali pertama kami mendengar mengenai PVL.

Agak sedih pada awalnya kerana mengenangkan nasib Ali. Doktor kata dia mungkin boleh jalan tapi lewat atau tidak boleh jalan langsung. Semuanya akan bergantung kepada terapi yang dijalani.

Sebab itu doktor mahu semua jenis terapi (fisioterapi, terapi cara kerja dan rehab) dilakukan secara efektif sementara Ali masih lagi bayi.

Melihat kepada semangat Ali sendiri yang kuat, kami tak mahu bersedih lagi. Di rumah, kami train Ali dengan terapi sebagaimana yang diajar oleh fisioterapist.

Kami juga join banyak group PVL di FB dan sosial media untuk menambah pengetahuan tentang PVL dan bertukar-tukar pandangan dengan parents lain yang berhadapan dengan situasi sama. Semuanya group dari luar negara kerana di Malaysia tidak ada group PVL, hanya cerebral palsy.

Sekarang kami lebih terbuka dengan situasi Ali, kami percaya dengan usaha dan kerajinan Ali dan sokongan moral dari kami sebagai ibu bapa, dia akan dapat berjalan satu hari nanti.

Buat masa sekarang bila Ali dapat berjalan sudah tak penting kepada kami, yang kami fokus adalah kepada terapi untuk memulihkan keadaan Ali.

Disebabkan PVL, Ali mengalami trauma di mana dia mengalami stranger anxiety. Tidak boleh diambil langsung oleh orang lain atau takut dan menangis dengan kuat jika bertemu orang tidak dikenali.

Harapan kami supaya Ali membesar dengan sihat, walau dalam keadaan apa sekalipun, sama ada dia boleh berjalan atau tidak. Kami akan terus memberi sokongan yang tidak berbelah bahagi dan mencuba apa sahaja usaha untuk memulihkan keadaan Ali.


Mizz Nina Bagi Bayangan Cukup Mendalam, Undang Pelbagai Reaksi Netizen!

Entri terbaru Mizz Nina di akaun Instagram miliknya benar-benar membuatkan wargamaya berteka-teki dalam memahami makna tersirat yang cuba disampaikan olehnya. Kapsyen ditulis olehnya cukup panjang dan seakan memberi bayangan mengenai perasaannya kini.

Menerusi perkongsian Mizz Nina, 42 melalui ayat al Quran surah Al-Baqarah bolehlah dijadikan renungan dan peringatan bersama.

KONGSI MESEJ TERSIRAT – MIZZ NINA SERAH SEGALA KETENTUAN KEPADA ALLAH SWT

“Sesetengah perkara mungkin kelihatan sungguh sukar untuk dilalui dalam hidup. Semua aspek seperti berhijrah, berdepan dengan kesusahan, sedih kerana kehilangan, bergaduh, mencari kerja, bercerai atau apa situasi sekali pun mungkin nampak sukar namun ganjarannya begitu indah.

“Sama seperti mengambil ubat, tiada siapa yang suka kerana pahit namun perlu diambil kerana baik untuk kita. Dalam pada itu, anda juga mungkin menyayangi dan mencintai sesuatu, namun tidak menyedari impaknya sama ada tidak baik atau negatif.

“Berkemungkinan akan memberi kesan tidak baik namun anda menyayanginya kerana memberikan ketenangan, keterujaan dan kenyamanan. Namun, mungkin juga menyebabkan anda tidak memperoleh ganjaran atau kebaikan pada masa akan datang.

“Membuat kebaikan mungkin kurang digemari atau disukai kerana sukar untuk dilakukan, berbeza dengan keburukan yang lebih memberi keselesaan dan kenyamanan.

“Sesungguhnya, hanya Allah SWT yang mengetahui apa yang terbaik dan kurang baik buat diri anda. Jadi, terima segala yang tertulis buat anda tidak kira sama ada anda melihat hikmah disebaliknya atau tidak.

“Satu hari nanti, anda pasti akan mengenang kembali dan bersyukur di atas apa ketentuan Allah buat anda. Walaupun mungkin bergenang air mata, tetapkan dalam hati bahawa Allah SWT lebih mengetahui.

Demikianlah tulis Mizz Nina dimana perkongsiannya di media sosial itu seolah-olah memberi bayangan dia sedang melalui saat-saat sukar mengundang pelbagai reaksi netizen.

Masih mengunci mulut mengenai dakwaan rumahtangganya dengan penyanyi Hujan, Noh Salleh berdepan masalah, ruangan komen dipenuhi dengan ucapan mendoakan yang terbaik buat Mizz Nina.


Terima Notis Mut’ah RM1 Juta Dari Bekas Isteri, Dr Che Hafiz Akui Terkejut!

Bekas suami kepada penyanyi dan pelakon, Lufya Omar iaitu Dr Che Muhammad Hafiz Che Baharum menerima notis tuntutan Mut’ah berjumlah RM1 juta selepas tiga tahun bercerai.

Dr Che Hafiz enggan mengulas lebih lanjut soal tuntutan yang dibuat oleh Lufya pada Oktober tahun lalu. Namun, Dr Che Hafiz akui terkejut selepas menerima notis tersebut.

“Saya nak minta maaf, perkara ini privasi kami dan saya tak nak beri apa-apa kenyataan buat masa ini sebab menghormati isteri saya.

“Memang saya terkejut, apa-apa pun kita doakan yang terbaik. Semoga urusan semua pihak dipermudahkan.” katanya memetik laporan Media Hiburan.

Dr Che Hafiz ditemui di Mahkamah Tinggi Syariah Shah Alam pada pagi Khamis.

Sementara itu, peguam yang mewakili Dr Hafiz iaitu Abdul Hadi Mohamad Salleh mengesahkan jumlah tuntutan Mut’ah daripada pihak plantif (Lufya) berjumlah RM 1 juta.

Jelas Abdul Hadi, mut’ah adalah saguhati bekas suami kepada bekas isteri selepas bercerai.

“Lufya ada membuat tuntutan pada Oktober 2022 dan hari ini adalah untuk pengurusan kes.

“Sebelum ini, mereka sudah menjalani proses Sulh namun tidak mencapai kata sepakat. Kalau ikutkan, betul la ia jumlah yang dituntut oleh pihak plantif.

“Namun semuanya masih dalam proses perbincangan dan mahkamah yang akan menentukan mengikut syarat-syarat tertentu.” jelasnya.

Dalam pada itu, pemilik nama Lutfyah Sheikh Omar yang turut hadir ditemani ibu kandung dan peguam kelihatan sugul dan enggan ditemu bual oleh pihak media.

Untuk rekod, Lufya mendirikan rumah tangga dengan Dr Hafiz pada 26 November 2016 dan dikurniakan Laana Haura yang kini berusia lima tahun.

Bagaimanapun, Lufya dan Dr Hafiz bercerai di Mahkamah Rendah Syariah Daerah Petaling, Shah Alam pada pada 17 Jun 2020.

Selepas tiga tahun bergelar duda, Dr Hafiz akhirnya berkahwin dengan pelakon Julia Farhana pada 14 Disember 2022.

Sumber : Media Hiburan


Jangan Pilih Pengasuh Yang ‘Sweet Sweet Talk’ Sahaja,  Prof Dr Mariani Mahu Ibu Ayah Buka Mata Demi Nyawa Anak!

Kes bayi hilang yang akhirnya ditemui di dalam peti sejuk di rumah pengasuhnya di Gombak benar-benar menyentuh hati seorang ibu. Lansung tidak masuk akal bila difikirkan kembali. Malah tiada kata yang mampu diluahkan. Namun inilah
yang berlaku di negara kita.

Bayi lelaki Adam Rayqal Mohd Sufi, 5 bulan, yang sebelum ini dilaporkan hilang selepas didakwa diambil seorang lelaki, ditemui mati di rumah pengasuhnya di Jalan Nahkoda Kiri Tiga, Kampung Nakhoda, Batu Caves, di sini.

Semalam, Adam Rayqal dikatakan hilang selepas pengasuhnya tersalah menyerahkannya kepada seorang lelaki yang menyamar sebagai bapa bayi itu pada jam 6.30 petang.

Ibunya, Farrah Madihah Othman, 28, yang keliru dengan situasi itu seterusnya melaporkan hal ini kepada pihak polis dan akhirnya polis menjumpai mayat Adam Rayqal yang ditemui disorokkan dalam bahagian sejuk beku peti ais dua pintu,
kira-kira jam 11 malam tadi.

Mayat bayi berkenaan yang lengkap dengan pakaian dan berbalut kain lampin serta disumbat dalam beg berwarna hijau ditemui oleh sepasukan anggota bahagian siasatan jenayah yang membuat pemeriksaan di rumah pengasuh berkenaan.

Prof. Madya Dr. Mariani Md. Nor, Pakar Psikologi Fakulti Pendidikan Universiti Malaya menyifatkan kes ini paling kronik dan paling teruk melanda negara kita.

” Sebelum ini selalu dengar kes-kes bayi di rumah pengasuh yang didera, lebam-lebam, meninggal akibat tersedak susu dan sebagainya tapi ini antara yang kronik. Langsung tidak boleh diterima akal kita.

Saya boleh sifatkan ia sebagai sifat kebinatangan dalam diri yang mungkin dirasuk oleh syaitan. Langsung tak ada sifat kemanusiaan, simpati dan rasa kasih sayang sehingga sanggup menyimpannya di dalam peti sejuk.

Adakah dia orang Islam atau Islam yang hanya bertopengkan Islam semata-mata. Langsung tidak boleh diterima akal fikiran. Sebagai pakar psikologi, saya menyifatkan pengasuh ini berdepan dengan masalah mental atau masalah mental yang terjejas. Mungkin juga mengalami masalah kemurungan yang terlampau,” katanya lagi.

Siasat Dulu Pengasuh
“Ibu bapa dinasihatkan untuk tengok dulu latar belakang pengasuh walau dalam apa cara sekalipun. Jangan hanya tengok sweet sweet talk sahaja, sebaliknya kena selidik dulu siapa orang yang hendak menjaga anak kita.

Tak kiralah dalam apa cara sekalipun, kena ada daya kreativiti untuk periksa siapa bakal pengasuh kita. Tanya jiran, saudara mara dan dapatkan info sebanyak mungkin. Jangan hanya sembarangan ambil di media sosial sahaja.

Paling selamat yang saya boleh sarankan pada mak ayah adalah memilih pusat pengasuhan berdaftar di bawah Jabatan Kebajikan Masyarakat (KKM). Ini paling selamat kerana mereka mengikut undang-undang dan syarat yang ditetapkan. Jadi
tak ada masalah perkara-perkara tak masuk akal seperti ini.

Harus Dapatkan Kaunseling
“Walau dalam apa cara sekalipun, mak ayah bayi berkenaan perlu menerima sesi kaunseling daripada pakar selayaknya. Kesedihan dan trauma yang dialami bukan biasa-biasa. Akan mengambil masa yang lama untuk berdepan dengan semua ini.

Redha dengan semua ini namun orang-orang sekeling terutama saudara mara dan sahabat handai harus lebih berperanan dan dalam menguatkan mereka.

Buat semua, jadikan kes ini sebagai pengajaran untuk kita semua supaya lebih peka dalam memilih pengasuh. Jangan hanya fikirkan kos mengasuh anak yang murah sebaliknya pilih nyawa anak. Lebih sikit tak apa asalkan pusat asuhan itu lebih terjamin dan selamat.”


“Cuci Muka Dengan Air Mineral…”-Dr Malar Kongsi Tip Dapatkan Kulit Glowing & Sihat!

Rasanya kita semua biasa mendengar saranan doktor untuk sentiasa minum air putih secukupnya untuk penjagaan kesihatan dan kecantikan. Rupa-rupanya ia bukan hanya sekadar pesanan, malah Dr Malar sendiri turut menyakini dengan minum air putih terutamanya air mineral akan menjadikan kulit wajah seseorang akan terlihat lebih glowing dan nampak muda.

Bahkan bukan sekadar minum, Dr Malar akui turut menggunakan air mineral untuk mencuci wajahnya bila travel.

Apa sebabnya Dr Malar berkata begitu ya?

Nak tahu detail di sini dikongsikan faktanya untuk info bersama.

“Kulit yang glowing adalah kulit yang bersih dan sihat.

“Untuk dapatkan kulit yang bersih dan sihat you all tak payah pun pergi cari pil putih lah, jus nak jadi putih lah sampai buah pinggang rosak. Tak payah.

“Ada tiga sahaja tip dan langkah mudah untuk dapatkan kulit glowing yang boleh beri keyakinan diri yang tinggi.”

Langkah Satu

Langkah Dua

Silika juga penting untuk pastikan kulit kita tegang dan kurangkan kendur atau kedutan. Senang kata silika ini penting untuk kulit kita. Sebab itu sangat penting you all minum air putih yang cukup. Pastikan ia mengandungi mineral-mineral yang penting untuk kecantikan dari segi dalaman tu cukup.

Saya sendiri suka cari air mineral semula jadi yang tinggi kandungan silika. Saya tak percaya, makan suplemen kolagen boleh tinggikan kolagen dalam tubuh,itu saya rasa pelik sangat bunyinya.

Sekarang umur nak cecah 40an ni, kolagen makin berkurang dalam tubuh. Malah, wanita daripada usia 20an sebenarnya pembinaan kolagen dalam tubuh agak berkurang.

Langkah Tiga

1.Buat facial. Tapi kalau tak sempat, nak buat di rumah pun boleh. Sekarang ini banyak yang diy. Yang penting cuci muka dan minum air putih secukupnya dengan kandungan mineral yang cukup untuk kecantikan kulit. Jangan minum jus putih sampai malaikat tak kenal korang.

Baca artikel menarik lain di sini:


Ciuman Ibu Bapa Buat Anak Mudah Dengar Kata & Rasa Diri Dikasihi. Sebab Tu, Dah Besar Pun Jangan Segan Nak Mencium Anak

Memeluk atau mencium anak ketika masih kecil banyak manfaatnya bagi perkembangan diri mereka. Sebab tu, sebelum keluar bekerja, ibu bapa disarankan untuk membiasakan diri mencium anak dan isteri.

Mencium anak-anak adalah sangat penting untuk menumbuhkan EQ anak dengan lebih segar.

Anak-anak yang sering dicium dengan penuh kasih-sayang merasai dirinya dikasihi.

Jangan segan untuk mencium anak walaupun mereka sudah besar. Sekiranya mereka sering dicium semasa kecil, anda akan mendapati bila mereka sudah remaja, perkara itu jadi kebiasaan bagi mereka.

Namun, dengan remaja dan anak-anak yang telah berusia 8 tahun ke atas, jika hendak menciumnya dikhalayak ramai, bertanyalah dulu. Bukan apa, hanya sekadar menghormati dirinya. Kerana ada setengah kawan-kawan yang jarang dicium oleh ibu bapa mereka akan mengolok-olokan dan mengejek-ejek anak anda dan mengelarnya manja atau yang sepertinya. Kekadang ini akan membuat anak anda stress.

Namun, dalam pengalaman Ibu, jika kita sudah sangat rapat dengan anak-anak dan kita asuh sikap yakin diri tinggi ke dalam dirinya, semua ejekan kawan tidak mencederakannya. Malah, selamba sahaja dia akan mencium anda dan dengan bangga mengatakan; ” Ini mak/bapa saya. Saya sayang dia!” . Dan kawan-kawan yang hendak mengejek pun terkedu.

Kuasa ciuman sangat kuat, dia menjadikan anak mudah mendengar kata. Bukan kerana mereka takut anda, tapi kerana mereka sangat sayang dan hormat kepada anda. Mereka berasa terhutang budi.

Mahu anak jadi bijak dan berakhlak mulia. Mari belajar ilmu, skil dan sikap positif untuk mendidik anak-anak kita.

Dah cium anak anda hari ini?

Salam kasih,
Ibu Rose


“Saya Pun Suka Berhibur, Tapi Dengan Suami” Prof Muhaya Pesan Fikir 5 Pilihan Sebelum Berhibur

Pakar motivasi Prof Datuk Dr Muhaya Mohamad tampil nengulas mengenai penganjuran konsert penyanyi luar negara di Malaysia yang menjadi polemik sesetengah pihak kerana didakwa menjadi sebab penularan budaya hedonisme.

Jelas doktor pakar mata itu, umat Islam mempunyai lima pilihan untuk membuat
keputusan dalam mencari keseronokan dengan memilih jalan yang diredai Allah.

“Apa-apa yang Allah tidak reda, saya tidak setuju dan salah satu tanda Allah sayangkan seseorang ialah apabila kita tidak menghabiskan masa dengan perkara sia-sia.

“Apakah perkara yang sia-sia itu? Ia tidak memberatkan timbangan di Padang Mahsyar dan malaikat sentiasa mencatat perbuatan kita.

“Kita sendiri ada pilihan setiap saat. Sebelum buat sesuatu perkara, kita harus fikirkan lima pilihan iaitu iman atau nafsu, syurga atau neraka, taat atau maksiat, dosa atau pahala dan Allah reda atau Allah murka.

“Jika ada yang bertanyakan mengenai konsert artis luar negara kepada saya, letak dahulu lima pilihan itu, barulah bertindak membuat keputusan. Saya pun suka berhibur, tetapi saya berhibur dengan suami. Saya menyanyi di rumah sahaja.

“Saya tak menghukum atau menghakimi sesiapa, saya hanya memberikan pandangan peribadi. Berkenaan dengan hukum, saya tak boleh komen, itu saya serahkan kepada ustaz atau yang lebih arif” katanya.


Cantiknya Anak Gadis Mustapha Kamal, Netizen Tawar Diri Jadi Menantu ‘Ceo Megah Holding’.

Siapa yang tak kenal dengan pelakon senior, Datuk Paduka Mustapha Kamal yang bukanlah satu nama yang asing dalam industri seni tahah air.

Beliau sangat terkenal dengan watak CEO syarikat yang sering dimainkannya. Malah ada yang menggelarkannya sebagai ‘Ceo Megah Holding’ atau ‘Papa Megah Holding.’

Terbaru menerusi perkongsian di aplikasi Tik Tok milik anaknya, @salsabil.qurani yang baru berusia 18 tahun mengucapkan selamat hari lahir buat bapa tersayang. Gelagat bersahaja Mustapha Kamal berada di sisinya anak ketiganya itu telah menarik perhatian netizen.

Pelbagai komen nakal dan mencuit hati yang di ruangan aplikasi berkenaan. Ia termasuk menawarkan diri untuk menjadi menantu dan dialog yang menghiburkan.

Untuk rekod, Mustapha mendirikan rumahtangga bersama Susan Manen yang juga merupakan pelakon. Mereka dikurnikan empat orang anak iaitu Sabella Qawiema, Aulia Qayyiem, Salsabil Qurani dan Naqli Qaddiem.


Keluarga Kekal Sihat Ada Rahsianya Kena Amal. Rugi Kalau Tak Buat Lagi-lagi Ketika Fasa Endemik Ni!

Kajian Kementerian Kesihatan (KKM) mendapati kebanyakan bekas pesakit COVID-19 kategori 4 dan 5 masih mengalami simptom termasuk batuk dan sukar bernafas walaupun selepas beberapa minggu disahkan sembuh. Menurut kajian berkenaan, sebanyak 66 peratus daripada 1,004 bekas pesakit yang menjadi sampel ujian, menunjukkan simptom berkenaan.

Mengetahui info ini tentu sahaja membuatkan kita semua tercari-cari alternatif untuk dapat meningkatkan kualiti kesihatan keluarga dan seterusnya menjalani kehidupan dengan lebih baik.

Ini kerana dikatakan bekas pesakit Covid-19 akan mengalami gejala susulan yang pelbagai seperti batuk, sesak nafas, badan terasa sakit dan cepat letih, malah ada yang merasakan dagupan jantung lebih pantas dan pelbagai lagi masalah lain yang boleh menjejaskan kualiti pernafasan dan kesihatan secara umumnya.

Selain itu ditambah pula dengan perubahan cuaca, pencemaran udara dan faktor persekitaran yang kotor akan memburukkan lagi keadaan kesihatan seseorang.
Oleh itu, kita semua haruslah lebih berhati-hati dalam menjaga kesihatan agar dapat meneruskan kehidupan normal yang lebih sihat. Apatah lagi buat mereka yang baru sahaja sembuh daripada Covid-19.

Amal Tip & Petua Ini Sebagai Altenatif
Memastikan seisi keluarga kekal sihat adalah menjadi keutamaan buat kita semua. Oleh itu ketahuilah sebenarnya ada cara boleh dipraktikkan bagi membantu meningkatkan kesihatan tubuh badan terutamanya untuk mambantu paru-paru agar tidak mudah diserang penyakit atau virus.

1. Bersenam Bersama Keluarga

Jom lakukan aktiviti bersenam bersama seisi keluarga walau hanya di dalam rumah. Bahkan jika hendak lagi menarik lakukan gerakan aerobik yang dikatakan bagus untuk meningkatkan stamina, menjaga kesihatan jantung, menggalakkan aliran darah dalam tubuh dan sekali gus membantu kita untuk menjaga kesihatan paru-paru berada di tahap terbaik. Menari bukan? Sambil kita sama-sama jaga kesihatan keluarga dapat juga lakukan aktiviti bonding!

2. Makan Makanan Sihat

Ibu ayah perlu pastikan anak-anak tidak mengambil makanan yang diproses terlalu kerap. Sebaliknya hendaklah makan makanan sihat seperti tomato, kacang, blueberry dan lemon untuk meningkatkan kesihatan paru-paru. Manakala bawang putih dan kunyit pula adalah makanan kaya antioksidan yang dikatakan mempunyai sifat anti-virus. Mengambil makanan yang kaya omega-3 juga amat-amat digalakkan untuk mengurangkan risiko penyakit pernafasan.

3. Air Putih Jangan Tinggal

Selain itu, perbanyakkan minum air masak. Air merupakan bahan kedua terpenting dalam tubuh kita selepas oksigen. Malah, lebih 60 peratus daripada tubuh badan kita juga terdiri daripada air. Cecair ini mempunyai pelbagai fungsi penting dalam memastikan tubuh sentiasa sihat dan cergas.

Tabiat minum air yang rendah?

Cuba campurkan sesudu Ubat Batuk Cap Ibu dan Anak di dalam segelas air. Rasanya sangat menyegarkan dan bermanfaat untuk paru-paru anda juga!

4. Berhenti Merokok

Jika ayah seorang perokok eloklah berhenti sekarang demi menjaga kesihatan diri dan keluarga. Kasihanilah bila mana isteri dan anak-anak yang terdedah dengan asap rokok, mereka sebenarnya mempunyai risiko lebih tinggi untuk mengalami pelbagai masalah kesihatan. Jadi usah bertangguh lagi, berhentilah merokok!


Wayar Penghawa Dingin Putus Dek Gigitan Tikus, Lelaki Ini Kongsi Petua Halau Guna Berus Sabut, Ini Caranya!

Tentu ada yang lalui perkara ini, apabila penghawa dingin tidak berfungsi gara-gara di gigit tikus. Nak baiki kena panggil tukang repair, tapi jika sebulan dua kali, tentu ‘lari’ bajet bulan tu.

Menarik dengan perkongsian lelaki ini, beliau telah menunjukan cara menggunakan berus sabut untuk menghalau tikus daripada berada di kawasan itu.

Ikuti lanjut caranya.

Siapa pernah kene macam ni? Hidupkan aircond, indoor unit hidup tapi outdoor unit senyap je. Rupa-rupanya tikus dah masuk outdoor unit aircond dan gigit wire.

Bila panggil tukang repair, mudah je. Panjat, buka dan sambung semula wire tu. Hidup semula. Bayar tukang. Selesai.

Tapi bila sebulan sampai 2 kali kene, duit kita yang selesai kalau biarkan je.

Petua die bagi, letak berus sabut kat tempat piping masuk. Katanya tajam-tajam berus sabut tu buat tikus tak jadi masuk. Masuk akal juga.

Terus beli berus sabut dan letak tempat yang tikut boleh masuk. Cuba je. Modal pun tak besar mana.

Lepas letak, Alhamdulillah dah dekat setahun tak de masalah tikus gigit wire dalam outdoor unit.

Semua outdoor unit saya letak untuk elak tikus masuk.

Siapa ada masalah ni, boleh cuba. Mungkin membantu.

Sumber: Abdul Hadi via kelab kaki D.I.Y

Top article:

VIDEO KAK LONG KONGSI-TAZKIRAH REZEKI MENCURAH UNTUK KELUARGA


Boleh Semak Sendiri. Ada Je Antara 10 Tanda Ni,Tu Bukti Kewangan Tenat!

Melihat perkara lebih serius dalam perbelanjaan dan pengurusan kewangan keluarga sepanjang tahun ini, tentunya anda sendiri yang dapat membuat rumusannya. Sama ada bagus atau sebaliknya perlu diperbaiki di tahun akan datang agar kehidupan keluarga dapat dijalani dengan lebih kukuh kewangannya.

Pun begitu, sebelum itu elok juga fahami apakah tanda-tanda dikatakan kewangan anda berada ditahap tenat melalui perkongsian ini.

10 Tanda Pengurusan Kewangan Tenat
Pengurusan kewangan yang tidak berkesan boleh menyebabkan masalah kewangan.

Masalah kewangan akan menyebabkan kau akan terjerumus dalam lembah muflis. Lebih teruk lagi kalau kereta, rumah kau semua kena tarik. Kesian anak-anak dan keluarga nanti.

Jadi, amat penting kau sedar terlebih awal daripada kau berpura-pura mempunyai status kewangan yang okay, tetapi sebenarnya tak.

Tanda-tanda kau dalam masalah kewangan. Antaranya:

1. Kau selalu meminjam wang daripada rakan-rakan dan ahli keluarga. Pandai pinjam tetapi tak reti nak bayar balik.

2. Sering gaduh pasal wang dengan pasangan. Isteri minta duit untuk beli barang dapur mesti kena tengking punya.

3. Tiada wang simpanan atau tabung kecemasan 6 bulan gaji. Jika kau bergaji RM1500, sepatutnya kau ada simpanan kecemasan RM9000.

4. Selalu keluarkan duit simpanan dalam ASB atau Tabung Haji. Dah keluar tak boleh nak simpan balik. Rantai dan gelang isteri kau pun pernah pajak gadai.

5. Kerap dihubungi pihak pemungut hutang. Dapat surat amaran bank sebab lewat bayar hutang tu menjadi perkara biasa.

6. Tidak sabar menunggu gaji. Jika gaji lambat masuk mula gelabah. Tengah bulan mula makan megi. Atau rembat biskut kawan.

7. Tidak mampu membayar kos penyelenggaraan kereta dan cukai jalan kereta secara teratur.

8. Hutang kad kredit semakin bertambah. Kau sangat bergantung pada kad kredit la senang cerita.

9. Bayaran balik hutang kad kredit paling minimum. Ada duit lebih bayar, kalau tak, tak bayar.

10. Terlalu banyak buat hutang peribadi dengan pelbagai bank. Semua bank kat Malaysia ni kau buat.

Adakah korang mempunyai mempunyai tanda-tanda seperti di atas? Cepat semak. Kau harus tahu tahap kewangan kau sendiri.

Jika bermasalah, baiki secepatnya. Cuba selesaikan hutang yang kecil dan berhenti buat hutang yang baru. Bukan sebab gaji tidak cukup, tetapi hutang yang dibuat sendiri.

Selalu ingatkan diri supaya, jangan boros. Cuba hidup di bawah kemampuan. Bersedialah dengan simpanan kecemasan dan buat simpanan yang mencukupi.

Urus perbelanjaan sebaik-baiknya. Kau mesti bijak berbelanja dan menguruskan wang gaji. Kalau bukan kau yang mengubahnya, siapa lagi. Kah!


Jika Sayangkan Keluarga, Tolong Jangan Abaikan Insuran Perjalanan Sebelum Bercuti Ke Luar negara.

“Ibu Alami Stroke Dan Pendarahan Otak Di Luar Negara, Tolong Kami Bawa Balik Ibu Ke Malaysia”

“Suami Saya Kemalangan, Kami Tidak Mampu Bayar Kos Perubatan Disini”

Kita biasa mendengar kes seperti ini dilaporkan di dalam berita di kaca televisyen mahupun di laman sosial.

Cuti sekolah yang bakal menyusul tiba ini, pasti ramai ibu bapa mempunyai pelbagai perancangan yang telah disusun rapi bagi menikmati masa bersama anak-anak. Salah satu aktiviti yang sering dilakukan adalah dengan bercuti bersama keluarga.

Tapi ketika bercuti terutamanya ke luar negara ramai yang mengambil mudah tentang insuran perjalanan sedangkan ia penting untuk diambil. Ini kerana keseronakan dan kegembiraan bercuti di luar negara boleh direntap apabila berlakunya kemalangan dan musibah yang tidak diduga.

Oleh itu sediakan payung sebelum hujan supaya jika perkara ini berlaku anda telah bersiap sedia.

ANTARA KELEBIHAN MENGAMBIL INSURAN PERJALANAN:

1. Bayaran untuk bil hospital jika berlakunya kemalangan atau jatuh sakit diluar negara serta rawatan lanjut sebaik pulang.

2. Bayaran bil dan menguruskan membawa pulang jenazah jika berlaku kematian diluar negara.

3. Pampasan jika berlaku kehilangan passport, dirompak mahupun kehilangan bagasi diluar negara.

4. Pampasan terhadap kelewatan bagasi dan penangguhan penerbangan oleh syarikat penerbangan.

5. Jika berlaku pembatalan trip saat akhir disebabkan kematian mahupun jatuh sakit,  wang boleh dikembalikan dengan syarikat insuran.

INFO EKSTRA:

Harga insuran perjalanan bergantung pada destinasi dan tempoh perjalanan.

Ia tidaklah terlalu mahal dan sangat berbaloi berbanding harga yang perlu dibayar jika berlakunya musibah seperti perkara seperti diatas..

Insuran perjalanan ini boleh dibeli secara individu mahupun berkelompok satu keluarga.

Oleh yang demikian dalam keseronokkan merancang percutian, jangan sesekali lupa untuk mengambil insuran perjalanan. Masukkan keperluan insuran ini sebagai salah satu ‘check list’ yang mesti dilakukan sebelum pergi bercuti.


“Satu Kerja Pepagi Cari Kedai”- Tindakan Ayah Ni Layan Ragam Anak Sebab Kicap, Dapat Pujian!

Bagi sesetengah orang, kalau makan nasi tanpa ada kicap tidak lengkap jadinya dan disebabkan kicap ini juga ada satu kisah antara seorang ayah dan anak perempuannya menjadi viral di media sosial.

Warganet bukan sahaja terhibur dengan ragam anak perempuannya yang ketika itu sedang dalam perjalanan untuk dihantar ke sekolah namun tiba-tiba menangis dek kerana bekal mee hoon goreng telur yang disediakan oleh ibunya tidak diletakkan kicap.

Tidak dengan itu, malah ramai yang memuji tindakan ayah ini yang dilihat begitu sabar melayan karenah anak meskipun berdepan dengan jalan yang jem hingga sanggup mencari kedai untuk membeli kicap tersebut daripada berpatah balik ke rumah.

Betullah kata pepatah kasih ibu hingga ke syurga kasih ayah sepanjang masa. Sanggup berkorban apa sahaja demi anak-anak.

“Takpelah, abah pun dah lambat ni, kita beli je ya kicap”

Pagi tadi, maknya buatkan bekal. Mee hoon goreng telur. Disebabkan maknya tak berapa sihat, jadi harini saya lah bertugas menghantar dia ke sekolah.

Otw ke sekolah, disebabkan jem. Dia beritahu saya nak makan bekal dia dulu dalam kereta. Saya iyakan sahajalah. Tiba-tiba, terdengar dia menangis.

“Hani kenapa menangis”

Lahaullawalla…

Pepagi dah mulakan hal nampaknya ni. Tapi sebagai ayah yang bijak saya beritahu.

“Hani nanti tanya cikgu lah kot dekat pantry school ada kicap”

“Taknaklah, nak abah patah balik rumah ambil kicap”

BACA ARTIKEL MENARIK INI JUGA

Lailahaillallah..

Time ni saya dah tak jadi ayah dah. Saya berfikiran sebagai seorang lelaki, gaduh dengan perempuan macam mana pun tak akan menang.

Mengangguk Hani perlahan.

Dah satu kerja pepagi cari kedai runcit yang buka, mujurlah ada.

Dan taraaaa. Tuangkan kicap selesai masalah. Kemain happy dia.

Pengajaran hari ini.

Sekian.


Kakak Mengidam Makan Nasi Lemak Mak. Adik Naik Motor Hantar Dari Kulim Ke Ipoh Walaupun Terpaksa Tolak Motor

Niat murni seorang pemuda untuk menghantar makanan kepada kakak tersayang sepertinya berdepan liku-liku dan dugaan.

Dalam satu video tular di TikTok, perjanalan seorang pemuda dari Kulim di Kedah menuju ke Ipoh, Perak dengan menaiki motosikal terhalang apabila enjinnya mati di pertengahan jalan.

Pada video berkenaan , Luqman menunjukkan situasi lebuh raya yang dilalui sambil menolak motor.

Bagaimanapun tidak dapat dipastikan di mana lokasi motosikal Luqman terhenti.

Namun Luqman meletakkan tekad di hati iaitu makanan yang dibawa di dalam raga depan motosikalnya akan dipastikan tiba ke pangkuan kakak dengan apa jua cara.

“Nak pergi hantar makanan dekat kakak sebab dia mengandung teringin nak makan nasi lemak mak.

Artikel Berkaitan

“Tapi tengah perjalanan tu motor rosak. Demi anak buah dalam perut, paksu bagi sampai juga,” tulis Leman di ruangan kapsyen.

Setelah kudrat dibanting dan panas terik mentari diredah, akhirnya perkarangan Plaza Tol Ipoh dapat dilihat di dalam video Luqman.

Walaupun begitu, ‘pengembaraan’ menolak motosikal masih jauh kerana paparan aplikasi Waze di telefon pintarnya menunjukkan jarak perjalanan masih berbaki 19 kilometer (km).

“Ya Allah, tak jauh dah, berapa minit je lagi,” Luqman menunjukkan anggaran masa ketibaan iaitu 28 minit di aplikasi Waze.

Apa yang lebih menyentuh hati apabila Luqman sempat menunjukkan keadaan lututnya yang terketar-ketar akibat berjalan jauh sambil menolak motosikal.

Di penghujung video, rintangan yang menggunung ternyata bukan menjadi alasan apabila Luqman menunjukkan dia selamat tiba di kediaman kakaknya.

“Pada tengah hari 28 November saya selamat sampai di rumah kakak. Sampai di sana saya hanya tidur satu malam sahaja.

Motosikal milik Luqman dihantar pulang ke Kulim dengan menaiki kenderaan pacuan empat roda.

“Pada pagi kemudian hari, kakak dan suami hantar saya ke stesen bas Ipoh. Saya terpaksa balik sebab tidak ada sesiapa yang menjaga ibu bapa saya di rumah.

“Motosikal saya terpaksa tinggalkan di Perak sebab kekurangan wang tunai,” kata Leman dalam video kedua bagi berkongsi tentang perkembangan perjalanannya ke Ipoh.

Menjengah ke ruangan komen, dapat dilihat si kakak hadir untuk berterima kasih di atas pengorbanan Luqman.

“Terima kasih adik kakak, semoga Allah memberikan ganjaran untuk adik. Doakan kakak cepat bersalin dan dipermudahkan urusan,” ujar si kakak.

Sumber : Mstar

Mesti Baca :


Biasakan Anak Tidur Awal. Ibu Ayah Boleh Follow 6 Cara Ni.

Sebenarnya tidur membantu pertumbuhan tubuh kanak-kanak. Sewaktu kanak-kanak tidur pertumbuhan hormon berlaku dalam masa beberapa jam. Kanak-kanak yang cukup rehat akan berasa segar untuk bermain, belajar dan mengurangkan stress keluarga.
Ibu bapa akan berasa stress apabila terpaksa menunggu melayani anak yang sukar tidur. Keadaan ini mengganggu waktu tidur ibu bapa yang bekerja keesokan harinya.
Umumnya tidak ada panduan yang benar-benar boleh diikuti dan tidak ada salah betulnya jika anda mencuba menyelesaikan masalah kanak-kanak lewat tidur. Cara penyelesaian setiap kanak-kanak adalah berbeza dengan kanak-kanak lain. Ibu bapa hendaklah peka dengan sifat anak-anaknya. Ibu bapa dan keluarga seisi rumah hendaklah memberi kerjasama dalam membantu anak yang selalu tidur lewat.

1.Jadual
Masa untuk tidur hendaklah tetap mengikut jadual yang ditetapkan pada setiap malam. Sekiranya anda mahukan anak tidur jam 8:00 malam. Jadual untuk tidur tidak boleh berubah-ubah. Sekiranya setiap malam berubah-ubah jadual akan meletihkan kanak-kanak. Anda perlu bertegas dengan peraturan waktu tidur dengan anak anda. Perlu diingat sebenarnya kanak-kanak menguji ibu bapa jika selalu mengikut kehendaknya. Oleh itu jangan melayani kerenah anak dan bertegas dengan jadual yang telah anda tetapkan. Peringkat permulaan agak sukar tetapi apabila jadual yang ditetapkan diikuti ia akan menjadi kebiasaan.

2. Tidak ikut permintaan anak
Cuba tidak melayani kehendak anak apabila disuruh tidur. Contohnya meminta tunggu sebentar kerana belum habis bermain. Semua permintaan dijadikan sebahagian dalam rutin sebelum tidur. Sekiranya dengan membenarkan permintaan yang sesuai sebagai rutin sebelum tidur. Misalnya membenarkan membawa satu alat mainan sebagai teman untuk tidur. Pastikan dengan jelas satu permintaan adalah had yang peruntukan yang diberi. Jangan layani permintaan yang lain. Kanak-kanak yang mempunyai masalah untuk tidur akan menguji anda dengan membuat berbagai permintaan sebagai helah untuk melewatkan masa.

3. Tegas
Apabila anak anda telah masuk bilik tidur atau telah baring di atas katil pastikan anda bertegas dengan peraturan. Anak anda tidak dibenarkan bangun dari katil atau meninggalkan bilik tidur. Jangan pedulikan protes atau rungutan anak anda. Kurangkan interaksi dengan anak anda. Jika anak anda berterusan mahu keluar bilik anda memberi amaran akan mengunci bilik tidur. Jika anda tegas dengan peraturan, anak anda akan memahami dan mematuhi pada hari-hari berikutnya.

4.Beri pujian
Sentiasa memberi pujian jika anak anda sudah mahu bergerak ke arah tempat tidur. Temani sebentar sambil memberi dorongan ketika anak anda berada di tempat tidur. Kata-kata semangat dan pujian menjadikan dia memahami kepentingan tidur. Beritahu kepada anak anda tentang persiapan ke tadika memerlukan tidur awal. Memberi kata-kata semangat yang positif yang mudah difahami dapat memberi ketenangan sebelum anak itu tidur. Contohnya memberitahu badan yang sihat dan cergas baik untuk belajar di tadika.

5. Baca buku
Sebaik-baiknya anda digalakkan membacakan sebuah buku yang digemari sebelum tidur. Secara tidak langsung dapat merehatkan minda anak dengan membacakan buku cerita. Pastikan memilih buku yang sesuai dan bukan buku yang menyeramkan dan menakutkan anak-anak. Pilih buku yang mengembirakan dan memberi ketenangan kepada anak anda sebelum tidur.

6. Tutup televisyen
Masalahnya jika mempunyai keluarga besar atau adik-beradik yang ramai. Semua pihak hendaklah bekerja sama. Waktu menonton televisyen hendaklah dihadkan. Pengaruh persekitaran agak menyulitkan untuk melaksanakan rutin tidur kepada anak yang berusia 5 tahun dan juga anak-anak kecil yang lain. Faktor gangguan persekitaran menjadikan masalah untuk tidur. Pengorbanan ahli keluarga diperlukan untuk membantu anak-anak mematuhi jadual tidur yang dirancang.


Rasa Menyucuk-nyucuk Di Bahagian Tumit, Nak Jalan Pun Sakit. Redakan Dengan Petua Lama Ni!

Bila rasa tumit kaki seakan menyucuk-nyucuk yang terasa sakit biasanya akan terasa reda bila kita beristirehat. Namun andai tidak kurang juga, elok kiranya berjumpa doktor dan amalkan petua ini untuk atasinya.

PETUA HILANGKAN SAKIT TUMIT KAKI

Masalah sakit tumit kaki ni bukan pada orang yang berusia saja tau tapi sesetengah orang muda pun ada. Sakit sebelum waktu ni la yang boleh menambah stress ni!

Punca utama mungkin lah dari masalah berat badan jugak. Tapi tak kurang jugak disebabkan gangguan tulang dan sebagainya. Kalau tak nak jumpa dengan tuan doktor kena lah rajin mencuba petua-petua lama ni.

Sebab ada jugak kajian yang mengatakan salah satu penyebab sakit tumit ni berpunca dari masalah angin dalam badan. Kalau dari angin ni,senang saja nak pulihkan.Cuma kena rajin.
Kena amalkan setiap hari.

Cara 1

Betik Muda.

Caranya :
Panaskan betik muda di atas api kecil.
Angkat dan kemudian letakkan kaki di ataskan hingga betik sejuk. Amalkan setiap hari.

Cara 2

Lemon Panas

Caranya :
Minum segelas lemon panas pada setiap pagi.
Selain itu boleh juga buatkan air detoks lemon dan minum setiap kali bangun tidur. Amalan ini untuk buang toksin dan sekali gus meredakan masalah pada kaki.

Cara 3

Bawang Putih Bakar

Caranya :
Amalkan makan bawang putih yang dibakar.
Lakukan amalan ini setiap pagi. Bawang putih baik untuk pulihkan masalah angin dan boleh redakan sakit.

Sumber : No Or


“Dapat Off Sekejap Oksigen 5 Ke 10 Minit.”Ayah Kongsi Wajah Ainul Mardhiah Lepas Potong Rambut, Ramai Puji Comel!

Perkembangan terbaru, bidadari kecil kesayangan rakyat Malaysia, adik Ainul Mardhiah sentiasa dinantikan oleh orang ramai. Sebelum ini dia dilihat semakin sihat dan comel.

Baru-baru ini, ayah kepada si cilik Ainul Mardhiah telah memuat naik gambar terbaru anaknya yang sudah pun berusia hampir 2 tahun dan kelihatan semakin sihat.

Kali ini, kanak-kanak tersebut sudah menunjukkan perkembangan positif apabila mampu bernafas tanpa tong oksigen.

“Dapat off sekejap oksigen ainul dalam 5 ke 10 minit,” demikian tulis Ahmad Saifuddin di ruangan instagramnya.

Bukan itu sahaja, ibunya Nurul Erwani turut memuat naik gambar wajah Ainul yang comel dengan potongan rambut baru. Malah Ainul juga nampak aktif bermain dan ada sahaja gelagat lucunya yang menghiburkan ibu bapanya.

Cuba teka apa perubahan pada saya hari ini🥰. Ini semua kerja mama saya, sebabnya mama saya geram dengan saya😆

Kalau dengan mama dia asyik kena geletek je! Dah dapat dah spot yang dia geli😆.
Tadi kena sakat dengan walid, dengan mama pun kena juga ya Ainul😆

Rata-rata memuji kecomelan wajah terbaru Ainul Mardhiah serta mendoakan semoga si kecil ini sentiasa sihat.


Ini Asbab Doa Isteri, Suami Makin Sayang, Rumahtangga Juga Makin Bahagia.

Doa seorang isteri untuk suami memang mustajab kerana jika wanita bermunajat, ia memang ikhlas. Usaha yang disusuli dengan doa adalah faktor yang memberi kebahagiaan kepada rumah tangga. Berkat doa isteri suami akan sentiasa terhindar dari musibah semasa isteri tiada disisi.

Namun, jika rumahtangga diuji, berdoalah .jika suami tidak seperti yang diimpi, berdoalah jika suami berpaling hati, berdoalah jika isteri dizalimi, berdoalah jika hak-hak isteri tidak dipenuhi, berdoalah. Doa yang baik-baik akan menyatukan hati dengan suami. Allah akan mendengar doamu itu wahai isteri jangan pernah putus asa untuk berdoa.

Doa 1
Ya Allah, berikanlah kepadaku suami yang terbaik si sisi-Mu, suami yang juga menjadi sahabatku dalam urusan agama, urusan dunia dan akhirat.

Doa 2
Ya Allah, jadikanlah hambamu ini dicintai oleh suami dengan rahmat-mu wahai Zat Yang Maha Penyayang DiAntara Para Penyayang.

Doa 3
Ya Allah, berikanlah suamiku kemudahan rezekinya, jika letaknya masih jauh maka dekatkanlah. Jika masih di langit, maka segera turunkanlah untuknya. Jika tertanam di dasar Bumi hanya Engakulah yang mampu mengeluarkannya.

Doa 4
Ya Allah, berkahilah rezeki yang diperoleh suami hambamu agar membawa kebaikan kepada kami sekeluarga di dunia dan di akhirat.

Doa 5
Ya Tuhanku, berikanlah suami hamba balasan yang sebaik-baiknya atas didikannya padaku dan pahala yang sebesar-besarnya atas kasih sayang yang suami hamba limpahkan.

Doa 6
Ya Allah, janganlah Engkau jadikan kami sasaran fitnah bagi kaum yang zalim, dan selamatkanlah kami dengan curahan rahmat-Mu.

Doa 7
Ya Allah, sesungguhnya aku berlindung kepada-Mu dari perbuatan syaitan dan dari mimpi-mimpi buruk (HR. Ibn as-Sani)

Doa 8
Ya Allah, aku memohon curahan cinta-Mu dan kecintaan orang-orang yang mencintai-Mu, serta memohon curahan amal yang dapat mengantarakan diriku.

Doa 9
Ya Allah, bila magfirah-Mu telah mencapai mereka sebelumku, izinkanlah mereka memberi syafa’at untukku.

Doa 10
Ya Allah, aku mohon kepada-Mu agar terbuka hati untuk berbuat kebajikan dan menjauhi kemungkaran.

Doa 11
Ya Allah bukakanlah bagiku hikmahmu dan limpahkanlah padaku keberkahanMu, wahai Pengasih dan Penyayang.

Doa 12
Ya Tuhanku, masukkanlah aku secara masuk yang benar, dan keluarkanlah pula aku secara keluar yang benar.

Doa 13
Ya Allah, berilah kesihatan dan kemudahan rezeki kepada kami, dan selalu jadikan kami berada di jalanMU yang lurus.

Doa 14
Ya Allah Ya Rabb.. Segala Puji bagiMu, yang telah mempertemukan kami dengan RamadhanMu.. Semoga kami bertemu RamadhanMu selanjutnya.

Doa 15
Ya Allah Ya Rabb.. Aku berdoa untuk semua hati yang menangis kerana kepahitan hidup. Bantulah kami Tuhanku untuk menjadi manusia-manusia yang terus berharap kepadaMu.

Doa 16
Ya Tuhanku, berkati aku dan keluargaku di setiap saat. Lindungilah kami dan jauhkan kami dari kemungkaran dan orang-orang yang berniat jahat kepada kami.

Kredit: Saudari.com


“Kembali Ke Jalan Yang Benar.” Akhirnya Ultraman Pasrah, ‘Joint’ Baca Doa Selamat, Komen Netizen Bikin Terhibur

Ultraman adalah watak fiksyen yangdicipta oleh Eiji Tsuburaya yang disukai ramai. Ia merupakan antara adiwira terhebat dan popular dalam sejarah Jepun.

Malah tidak mustahil kostum watak ini sering mendapat perhatian dalam apa jua majlis. Terbaru tular video yang memaparkan kemunculan seorang lelaki memakai kostum Ultraman dan berkain pelikat khusyuk. Kelihatan dia sedang membaca doa ketika hadir di majlis berkenaan.

‘ULTRAMAN’ HADIR SIAP PAKAI KAIN PELIKAT

Menerusi video berkenaan memaparkan seorang lelaki dilihat memakai kostum Ultraman dan kain pelikat sedang khusyuk menadah tangan sambil berdoa.

Video berdurasi di kongsikan oleh @pinjamduluduitmu, telah mendapat tontonan lebih

Lebih melucukan, gelagatnya itu membuatkan warganet terhibur dan meninggalkan komen lucu di video berkenaan.

KOMEN NETIZEN MEMANG MENGHIBURKAN!

Meninjau di ruangan komen, rata-rata meluahkan terhibur dengan perkongsian tersebut. Antara komen adalah seperti berikut.


Kasih Seorang Ibu! Sokong Muhammad Mikhael Peluk Islam, Siap Hadiahkan Sejadah & Teman Ke Masjid

Bila tengok pada luaran seperti seorang ‘gengster’, dengan memakai rantai leher besi, bersinglet dan muka yang garang! Namun bak kata pepatah omputeh, ‘dont judge a book by its cover’, walaupun luarannya begitu namun siapa sangka lelaki ini ‘anak mak’!

Terkenal di laman Tiktok, Muhammad Mikhael Sathayah, 39, dengan ibu, M Muniamah, 73, yang digelar ‘mak titew’ sangat erat biarpun berlainan agama kerana pemuda berasal dari Tambun, Perak itu memilih memeluk Islam.

Gelagat menghiburkan Muhammad Mikhael yang turut mengelarkan diri ‘muka gengster’ mendapat perhatian warganet sejak beberapa bulan lalu di platform tersebut.

Pemuda itu kerap berkongsi video bersama ibu tersayang dengan konten menarik dan lucu malah dia turut memakai baju serta sarung kaki berwarna merah jambu biarpun berimej ‘gengster’.

Muhammad Mikhael berkata, biarpun mereka berlainan agama, ibunya tetap menerima ketentuan itu dengan hati terbuka malah hubungan mereka kekal erat dan saling menghormati.

Menurutnya, keputusannya memeluk Islam pada 2018 diterima ibu malah wanita itu turut menggalakkan dia menjadi Muslim yang baik biarpun keputusannya mendapat pelbagai reaksi orang sekeliling.

Katanya, sebelum ini dia merasai kekosongan dalam jiwa biarpun secara luaran tampak berjaya dan bekerjaya dengan pendapatan lumayan namun dia sebenarnya sentiasa mencari erti kehidupan.

“Sebelum ini, saya bekerja di kelab malam selama 10 tahun sejak usia 18 tahun. Ketika itu memang tidak pernah melihat matahari, pergi kerja jam 6 petang, pulang pula awal pagi menghampiri Subuh.

“Kehidupan ketika itu terasa kosong serta tidak bahagia terutama selepas pemergian ayah pada 2003. Saya mencari dan mengejar dunia, semakin hari semakin kosong hati saya,” katanya ketika dihubungi Harian Metro.

Menurutnya, hatinya mula terjentik dengan Islam sejak 2008 selepas mendalami beberapa agama apabila mendengar satu suara ‘aku yang cipta kamu, tapi ini aku berikan pada kamu terima sajalah’ sebelum dia menemui jalan ‘penamat’ pada 2018.

Dalam tempoh 10 tahun, anak bongsu daripada dua beradik itu melawan dan berperang dengan dirinya agar tidak memilih Islam tetapi mengakui sepanjang tempoh itu, dia sudah mengalami perubahan positif seperti meninggalkan tabiat beli nombor ekor, minuman keras selain semakin menyayangi ibu dan berasa tenang setiap kali mendengar azan serta mahu ke masjid.

“Tetapi saya masih lawan perasaan itu, berperang dengan diri. Saya cakap saya tidak akan memeluk Islam. Selepas berhenti kerja di kelab, saya kerja di taman tema di Tambun dan rezeki saya mencurah dan dinaikan pangkat.

“Satu hari hidayah kedua datang apabila berlaku kejadian yang saya anggap hampir meragut nyawa berikutan berasa sangat sakit di dada hingga saya merasakan itu adalah saat pengakhiran hidup.

“Ketika rebah dan mahu menghubungi ambulans, azan Maghrib berkumandang dan saya cakap kalau saya tak mati, saya nak masuk Islam dan mengucap dua kalimah syahadah. Rasa sakit itu kemudiannya beransur hilang,” katanya yang kini sudah berhenti kerja dan menjadi pencipta kandungan sepenuh masa.

Muhammad Mikhael berkata, selepas itu, dia sempat berfikir jika ia hanya mainan perasaan sebelum tekad sepenuhnya memeluk Islam selepas seminggu kejadian berlaku.

“Saya rasmi melafazkan dua kalimah syahadah dengan tenang di pejabat Jabatan Agama Islam Perak (JAIPk) pada 20 September 2018.

“Sebelum ke pejabat agama, saya beritahu mak terlebih dahulu hasrat masuk Islam. Mak terdiam serta terkejut, tetapi kemudian senyum dan beri kebenaran,” katanya.

Menurutnya, pilihannya ini turut membawa kepada cakap orang sekeliling yang mengatakan ibunya sudah tiada anak, bukan seorang ibu yang baik dan terlalu memanjakannya namun semua itu tidak dihiraukan dan wanita tersayang terbabit tetap menerimanya.

“Saya sangat berterima kasih kepada mak yang sentiasa bersama saya sehingga kini, mak hadiahkan saya sejadah dan temankan saya ke masjid.

“Walaupun kami berlainan agama, mak tunggu di luar masjid. Saya kata panas tetapi mak kata tak apa.

“Saya dapat beli rumah sebelah rumah mak sebab saya tak mahu tinggalkan mak. Rezeki mak, saya nak berjiran dengan mak.

“Persepsi yang mengatakan mak hilang anak, kami tidak boleh bersama seperti sebelum ini ternyata salah. Hakikatnya kami masih bersama asalkan saya tahu batas agama. Bagi saya, mak segala-galanya dan saya sangat menyayanginya,” katanya.

Bercerita lanjut, Muhammad Mikhael berkata, dia mengakui hidayah kedua sangat jelas dan terang namun perjalanannya sebagai Muslim masih terlalu panjang.

Katanya, tahun pertama bergelar mualaf dia tidak menunaikan solat dan semuanya berubah selepas berpuasa sepanjang tahun kecuali pada hari yang dilarang dalam agama.

Mengakui dirinya kini tenang dan jiwanya juga tidak berasa kosong, dia juga masih berusaha menjadi Muslim yang baik dan sentiasa mendalami Islam.

“Saya berterima kasih kepada rakan, Cef Tarmizi, Abang Fitri dan Abang Ijan yang banyak membimbing dan menghadiahkan sejadah serta al-Quran kepada saya,” katanya yang turut menghargai bantuan rakannya, DJ Fluffy berikutan banyak membantu di saatnya susah dan senang.

Berhubung video TikToknya, Muhammad Mikhael berkata, dia hanya menjawab soalan pengikutnya dan tidak menyangka akan tular hingga mendapat perhatian pelbagai pihak.

“Saya memang tidak pernah cerita dalam TikTok mengenai agama, jadi apabila ramai bertanya, saya ambil keputusan bercerita dan mungkin juga sudah sampai masanya. Saya akan menjaga imej Islam dengan baik termasuk dalam konten.

“Memakai baju merah jambu itu pada mulanya untuk menghiburkan rakan yang berasa lucu melihat saya pakai ‘t-shirt’ merah jambu ke ‘gym’ dan wajah gengster itu juga hanya imej saja,” katanya.

Sumber : Harian Metro


‘Sakit Mata’ Tengok Kain Berlonggok. Ikut Cara Ibu Ni Asingkan Dalam Storage Box, Mudah & Terurus!

Percayalah, kerja mengurus dan mengemas rumah memang tidak pernah habis. Tambahan pula jika anak ramai dan masih kecil, lazim terjadi apabila kita baru mengemas bahagian ruang tamu, ruang bilik pula bersepah. Kemas bilik tidur, ruang dapur pula dikerjakan anak-anak.

Itu satu hal, kemudian ditambah pula dalam bab mencuci dan melipat pakaian, sekali dicuci bertimbun pakaian perlu dilipat. Andai tidak sempat diurus, boleh sakit mata memandangnya.

Jadi apa kata, praktikkan cara yang dikongsikan oleh Puan Nurul Syazwina ini untuk manfaat bersama. Jom semak.

TIPS MENGEMAS TIMBUNAN BAJU BAGAIKAN GUNUNG KHUSUS BAGI IBU-IBU BEKERJAYA YANG SANGAT CINTAKAN KEKEMASAN. SILA FOLLOW TIPS INI SUPAYA HUSBAND ANDA TAK FADE UP MENCARI KELENGKAPAN MEREKA DISEBALIK TIMBUNAN GUNUNG.

First of all, sebenarnya dah lama wina tergerak hati nak share tips ni, gambar pun dah lama ada dalam phone cuma tak post lagi sebab tak tahu nak type story dan caption apa.

Actually, last week wina ada share macam mana nak dapur kelihatan kemas dan tersusun rapi. Lepas tu ada kawan wina whatsapp dan minta wina share dan nak tahu macam mana wina mengendalikan timbunan baju di rumah sebab wina bekerja weekday.

Cuma wina nak highlightkan di sini bahawa ibu-ibu yang bekerja ni bukan seorang yang suka tangguhkan kerja rumah tau. Sebab banyak sangat lagi hal yang diorang kena settel dan hadap dalam hidup sehari-harian mereka.

Kitorang ni rajin je, cuma kadang-kadang rasa penat sebab seharian bekerja dan bab melipat kain ni memang kena ambik mood dan semangat dulu baru settle! Cubalah fahami dan selami hati dan perasaan ini kan. Hey, surirumah zaman sekarang ni pun uolls ingat banyak masa ke? Busy jugak tau. Ngan kerenah anak-anak lagi satu hal.

Sebab tu bila start je berumahtangga, wina dan husband create satu inisiatif begini. Melainkan kalau kat rumah uolls ada bibik rasanya tak perlu apply tips ni kot.

TIPS INI HANYA UNTUK KEGUNAAN SEMENTARA WAKTU SAHAJA, DAH ADA MASA FREE BOLEH CONTINUE LIPAT. BUKAN SELAMA-LAMANYA SIMPAN DALAM STORAGE BOX

1) Sediakan storage box satu sorang mengikut bilangan ahli keluarga. Macam wina ada 3 orang anak, so campur wina dan husband ada 5 orang isi rumah. So, storage box wajib kena ada 5.

Actually, kat rumah wina ada banyak storage box. Lebih 10 boxes tak silap  sebab rumah wina banyak barang, so storage box la tempat simpanan barang yang teratur selamat dan well organised.

2. Macam biasa, wina ni memang kaki label. Haha jadi label kan storage box mengikut kepunyaan. Penting sangat labelkan, sebab nanti baju-baju tu akan dimasukkan mengikut bahagian masing-masing.

Kemahiran sorting mengikut bahagian diperlukan di situ. Eh, nak bahagikan baju tu pun ada teknik tau! Bukan senang-senang nak sumbat masuk storage box gitu aje wina ada share pada gambar.

Okey, ni dia teknik menyimpan kain dalam storage box macam wina cakap tadi. Kita jangan sumbat je tau, kita hampar dan bentangkan baju-baju tu tadi supaya nampak tersusun rapi.

Cara menyimpan pun kena betul, kalau kita sumbat je alamatnya storage box tu tak jimat space. Baju-baju pun akan jadi kedut lain macam. Tak sedap mata ni memandang

3. So, bila tiba weekend atau storage box hampir penuh, bolehlah semua settel melipat atau hangerkan baju-baju tersebut. Kalau tak sempat, boleh lipat secara ansuran mengikut storage box. Hari ni lipat husband punya box, esok lipat anak-anak punya pulak. Bila kain-kain tu ada di dalam storage box sekurang-kurangnya kelihatan kemas dan tak sakit mata bila tengok timbunan kain.

Kita ni sebagai isteri dan ibu tak boleh malas tau. Sebab wina nak ingatkan semua bahawa kedutan pada baju yang tidak berlipat yang diambil pada gunungan kain lebih dahsyat daripada kedutan baju yang dilipat rapi. Sangat berbeza!

Nanti orang akan tanya, ‘eh, suami siapa pakai baju kedut nak matey ni? Anak siapa tak terurus ni? Diorang akan directly mark isteri dan ibu dia jugak seorang yang tak ambik berat. Dari situ juga semua orang boleh nilai.

No, wina ni bukan nak ajar kita jadi perfect sangat, cukup sekadar kita jaga semua tu okey ibu-ibu?


Bila Anak Menangis, Ibu Ayah Kena Tahu Cara Nak Handle. Begini Caranya.

Anak menangis memang perkara biasa. Malah ia merupakan salah satu cara untuk anak meluahkan rasa emosinya. Malah ada segelintir ibu ayah akan menafikan hak anak untuk menangis. Malah akan memarahi anak.

Sedangkan cara ini sepatutnya tidak harus berlaku. Sepatutnya ibu bapa harus memberikan kata-kata semangat. Ini kerana setiap tangisan anak ini punya makna tersendiri.

Jangan nafikan hak kanak-kanak untuk menangis.

4 tip penting hadapi kanak-kanak menangis.

Sudah beberapa insiden orang dewasa memujuk kanak-kanak menangis di depan saya dengan nada yang boleh menjatuhkan self-esteem dan judging.

Kanak-kanak juga seperti orang dewasa. Mereka juga ada pasang surut. Ada waktu kuat, ada waktu lemah. Ada waktu gembira, ada waktu sensitif dan mudah sedih. Mereka juga struggle mengurus emosi mereka.

Ini beberapa tip menghadapi kanak-kanak menangis. Elakkan dialog dan respon di bawah.

#1 Empati

“Dah jangan nangis. Danikan kuat. Orang kuat tak nangis”❌

“Ok, Dani sedih. Mana yang sakit? Cikgu gosokya. How do you feel? Rasa okay sikit?”✅

#2 Alihkan_perhatian

“Dah jangan nangis, nanti tak cantik. Apa nangis-nangis ni”❌

“It’s okay Dhuha nangis. No harm. Apa kata Dhuha tolong ummi masak. Dhuha selalu tolong ummi masak, ummi suka Dhuha tolong ummi. Dhuha masak sedap”✅

#3 Tidak reject

“Cikgu tak sukalah orang nangis-nangis ni. Dah diam”❌

“It’s okay Dhuha nangis. Semua orang pernah sedih dan nangis. Yang penting macammana kita usaha nak jadi happy balik”✅

#4 Tidak_salahkan_orang_lain

“Siapa yang buat Daud ni. Nanti ummi pukul dia. Jahatlah dia tu”❌

“Daud anak ummi sayang, Daud maafkan dia, Daud dapat pahala. Nak pahala tak?”✅


Diy Permainan Anak-Anak, Guna Bahan Rumah Sahaja, Mak-Mak Kena Buat Ni!

Anak-anak yang membesar perlukan bahan sokongan untuk buat minda mereka berkembang. Mainan adalah salah satu alat untuk mengasah daya kreatif, menguji imaginasi dan minda anak-anak.

Pun begitu harga permainan yang semakin mahal buat kita berfikir beberapa kali untuk membelikan mainan buat mereka. Rasa rugi melaburkan sejumlah wang yang banyak, apa kata anda cuba kreatifkan diri dan buat permainan sendiri kepada anak-anak.

Jom buat!

” Nak belikan permainan buat anak-anak kena sentiasa ada bajet. Nak bercuti kena ada bajet. Duduk rumah tak tahu nak buat aktiviti apa yang sesuai untuk anak-anak? Jom buat aktiviti DIY sendiri.

Dengan kos bawah rm10! Boleh cari di kedai RM 2, kedai alat tulis atau kedai-kedai serbaneka yang lain. Walaupun tidak semahal barangan berjenama. Apa yang penting ialah dapat membantu pembesaran fizikal dan minda, selain disukai oleh anak.

1. Fur-Sticks
Boleh cari di kedai alat tulis. Cucuk-cucuk pada penapis sayur je.

2. Ping-pong Belon
Kalau ramai anak lelaki ni confirm meriah. Tapi jangan sampai bergaduh.

3. Lumba Guli Guna ‘Noodle’
Beli ‘noodle yang digunakan untuk berenang, kemudian belah dua. Kemudian ouma guni!! Yeay

4. Papan Gelongsor

Kalau ada kotak peti sejuk tu, boleh buat ‘giant’ gelongsor. Bagi je anak-anak main sampai lembik lunyai.

5. Laser Benang
Ikat benang ala-ala agen ali. Mesti excited.

6. Litar In The House
Kereta atau motor mainan yang banyak tu boleh ajak anak-anak berlumba di rumah. Feeling-feeling macam litar sepang gitu.

7. Ring Tower/Colour Block
Susun besar di bawah, kecil di atas

8. Fur-balls
Beli fur-balls dan biarkan anak-anak berimaginasi mengikit kretiviti. Kenali warna-warna.

9. Getah Ikat Rambut /Hair Bandy
Susun getah ikut kretiviti sendiri.

10. Batang Aiskrim
Boleh warnakan dulu batang aiskrim atau boleh beli yang dah siap. Ajar anak-anak asingkan warna dan mengukuhkan ingatan tentang warna.

11. Jenga DIY
Asah skill anak-anak membina bangunan. Yang bagusnya, jenga diy sendiri tak mudah patah. Boleh dicampak-dicampak dan diguna banyak kali.

12. Bubble-wrap
Jom main cop-cop kaki!

13. Toilet Paper Roll
Hanya tampal di dinding. Masukkan fur balls. Gerenti anak-anak akan ulang-alik bermain.

Sumber: Siti Robeah Siti Ruby


Tak Sempat Bosan! Banyak Tempat Best Mesra Keluarga & Kaki ‘Foodie’ Sesuai Bercuti Di Johor

Orang Malaysia ni, pantang ada cuti lebih sikit, pasti akan bawa keluarga pergi jalan-jalan atau bercuti! Ada orang dah plan dari awal nak ke mana, ada sesetengah orang lebih suka planning last minute untuk ke satu destinasi tu.

Selalunya, untuk buat carian ni, kita akan buka banyak pautan untuk memilih yang terbaik untuk keluarga kita. Betul tak? Jangan tipu tau sebab min pun macam tu sebelum ni! End up, kita jadi rambang mata nak memilih sampai hari nak bercuti apa pun tak pilih.

Jadi, nak senangkan kerja anda semua untuk memilih, akses sahaja laman web Agoda,  bukan hanya penginapan, nak tempah tiket penerbangan atau aktiviti, semua boleh!

3 Hari 2 Malam Menginap Di Bayou Residences, Johor Bahru

Macam min sendiri, minggu lepas berkesempatan bercuti dengan keluarga pergi ke Johor Bahru. Kalau nak tahu, Johor Bahru ni berada di tempat ke-2 kawasan yang paling top meletop di Malaysia tau di Agoda! Mana tidaknya, macam-macam aktiviti yang anda boleh buat kat sana! Yang suka food hunting? Dari makanan ikut bajet sampai terlebih bajet pun ada!

Bila nak bercuti, paling penting semestinya tempat untuk tidur atau berehat. Betul tak? Jadi, rumah ini sememangnya menjadi pilihan buat yang datang bersama keluarga kerana terdapat 3 bilik tidur yang selesa dan dilengkapi dengan perabot yang bersesuaian mengikut bilik tertentu.

Bila dah berkumpul ramai-ramai pergi bercuti, takkan nak berkurung di bilik sahaja kan? Dengan memilih rumah yang berkonsepkan eco living ini sangat sesuai untuk sesiapa yang mempunyai ahli keluarga yang ramai kerana terdapat ruang tamu yang luas dan dilengkapi dengan smart tv.

Bukan tu je, yang gemar untuk duduk lepak coffee-coffee tu, jangan risau di sebelah ruang tamu terdapat balkoni yang dilengkapi dengan kerusi, meja dan kipas. Malah di setiap ruang yang ada dilengkapi dengan pendingin hawa. Jadi, tiada isu lah anda kepanasan dalam rumah ini!

Ada sesetengah mak-mak ni, walaupun bercuti masih lagi nak masuk ke dapur. Haaa rumah ni memang pilihan yang bijak untuk anda inap kerana bukan sahaja dilengkapi dengan dapur kering dan basah, malah ada oven juga tau!

Selain itu, ada juga terdapat fasiliti lain di kawasan rumah ini seperti kolam renang, taman permainan dan juga gim. Malah, paling mendapat pujian dari kami sistem keselamatan di sana sangat terjaga dengan sekuriti yang ketat. Jadi, boleh tidur lena sepanjang malam tanpa perlu memikirkan perkara yang tidak diingini berlaku!

Seharian Di Legoland Jadi Pilihan

Kaki ‘Food Hunter’, Johor Pilihan Terbaik Untuk Makan-Makan!

Selain dari aktiviti, sekitar Johor Bahru ni memang tak dinafikan banyak makanan menarik untuk anda pilih. Dari ke makanan melayu hingga western, semua ada! Perut kami sentiasa penuh bila berada di sana. Tak percaya? Ini antara kedai makan yang kami sempat singgah bila berada di sana. Jangan terliur pula ye!

Itulah sahaja percutian kami di Johor. Bagi yang masih lagi berkira-kira ke mana destinasi bercuti dengan keluarga, boleh ikut destinasi pilihan kami ini, memang terbaik! Paling penting, ke mana sahaja anda pergi, jangan lupa buat carian hanya di Agoda!


Peminat Cair Lihat Penjaga Gol Harimau Malaya, Ingatkan Single Rupanya Sudah Berpunya!

“Selamanya Harimau Malaya….” Begitulah bait-bait lagu yang berkumandang tanpa henti selepas Malaysia berjaya meraih kemenangan 4-1 melawan Bangladesh di Stadium Nasional Bukit Jalil malam tadi.

Apa yang pasti, penantian selama 43 tahun akhirnya terlerai apabila pasukan negara berjaya melayakkan diri untuk bertandingan di Piala Asia 2023.Tahniah!

Jaringan gol yang cantik dibuat oleh Safawi Rasid, Dion Cools, Syafiq Ahmad dan Darren Lok pastinya membuatkan peminat sukan tanah air berpuas hati dan ini sekali gus membuktikan pasukan negara cukup hebat mengatur strategi di bawah jurulatih Korea iaitu Kim Pan Gon.

Selain setiap jaringan gol yang mengujakan, tidak dinafikan mata peminat juga  turut tertumpu dengan kehadiran Syahin Hazmi yang menggantikan posisi Farizal Marlias.

Kacak Keeper Malaysia Malam Ni

Siapa sangka penampilan sulung pemain Negeri Sembilan ini berjaya mencuri tumpuan ramai peminat sukan bola sepak, bukan sahaja kerana aksinya di padang, malah ramai yang cair bila melihat senyumannya yang manis.

Namun bagi yang belum tahu, penjaga gol yang berasal dari Kelantan ini sebenarnya sudah berstatus suami orang dan mempunyai dua orang anak yang comel.

Meninjau di ruangan komen, rata-rata penyokong bola sepak wanita mengakui terpesona melihat aksi Syihan semalam. Dalam pada itu, ramai juga yang berseloroh kononnya kecewa apabila mengetahui status gol keeper tersebut yang telah pun berumah tangga.

laki orang memang hensem 😭

taktau nak cakap dah hensemnya 😂😭

aikk…ingat aku jer ckp kiper Malaysia hensem….rupanya ramai yg ckp😂😂😂🤭🤭

yg hensem biasanya hak org😂


“Sumpah I Sayang You.” Lagu Tinggalkan Diriku & Perbualan Terakhir Arwah Sarah Sebelum ‘Ditidurkan’, Bikin Ramai Sebak!

Setiap kali sang suami Shuib, berkongsi cerita tentang arwah Sarah, pasti membuatkan ramai tidak dapat menahan sebak.

Terbaru bapa kepada empat cahaya mata ini memuatnaik perbualan terakhir bersama arwah Isteri,sebelum dia ditidurkan.

“You jangan nangis…daddy jangan sedih. Ampunkan dosa-dosa I ya. Love you!”. Itulah antara kata-kata terakhir  Siti Sarah sebelum ditidurkan kerana jangkitan Covid-19 pada 6 Ogos lalu.

Malah,  Shuib turut meminta Siti Sarah untuk kuatkan diri untuk melawan virus covid tersebut.

“Ibu..satu step ni je you kena lepaskan..you minta dengan Allah kuatkan semangat you, InsyAllah lepas ni kita tengok baby kita.

“Ibu..sumpah I sayang you sangat,” kata Shuib dalam rakaman tersebut.

Perbualan terakhir tersebut diselitkan menerusi video muzik (MV) lagu Tinggalkan Diriku yang dimuat naik di laman Youtube.

“Enam hari selepas pemergian arwah, saya mendengar rakaman lagu Tinggalkan Diriku yang dirakam ketika sesi latihan untuk showcase Siti Sarah pada tahun 2018.

“Rasa sebak, hiba dan segala rasa hadir menerpa jiwa sepanjang mendengar semula lagu tersebut.

“Cara penyampaian arwah sangat berbeza dan istimewa sekali, seperti sudah tahu apa yang bakal terjadi nanti. Bait-bait lirik yang cukup indah sangat meninggalkan kesan kepada pendengar,” ujar Shuib atau Nama sebenarnya Shahmira Muhamad.

“Menerusi MV ini saya selitkan perbualan akhir bersama Siti Sarah ketika memberikan kata-kata semangat bagi memujuk arwah untuk ‘ditidurkan’.

“Ini adalah momen paling sukar dalam hidup saya sebagai seorang suami dan bapa kepada anak-anak.

“Perbualan tersebut adalah tanda pengorbanan besar seorang ibu yang bertarung nyawa untuk melahirkan anak,” ujarnya.

Siti Sarah, 37, menghembuskan nafas terakhir pada pukul 5.13 pagi Isnin, 9 Ogos di Pusat Perubatan Universiti Kebangsaan Malaysia, Kuala Lumpur akibat Covid19.

Sebelum itu, arwah telah  menjalani pembedahan mengeluarkan bayi lelaki yang diberi nama Ayash Affan ketika kandungannya berusia 8 bulan pada 6 Ogos lalu.

Selain Ayash, tiga lagi anak arwah iaitu Uwais Alqarni, 10, Dzahira Talita Zahra, 8 dan Ariq Matin, 6.

Semoga Allah mencucuri rahmat ke atas Allahyarham Siti Sarah dan menempatkan dia dikalangan orang beriman. Al-Fatihah.


Nak Solat Terawih Di Rumah, Ini 11 Surah Al-Quran Mudah Baca Dan Senang Nak Ingat.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Kes Kematian Anak Akibat Tertinggal Di Dalam Kereta, Ibu-Ibu Kena Praktis Tip Ini Jika Mahu Elakkan Perkara Ini Berlaku.

Satu lagi kes kematian kanak-kanak akibat ditinggalkan di dalam kereta  yang diparkir untuk masa yang lama mengundang pelbagai persepsi masyarakat. Ada yang menghulurkan simpati, tidak kurang yang mencerca dan mengutuk kelalaian ibu tersebut.

Jika si ibu sudah biasa dengan rutin menghantar anak tersebut, mungkin keterlupaan tersebut tidak berlaku. Bak kata pepatah, nasi sudah menjadi bubur.

Ibu mana yang sanggup membiarkan anak menemui ajal dengan cara sedemikian. Anak yang dikandung selama 9 bulan dibelai dan dijaga dengan penuh kasih sayang, masakan mahu dibiarkan nyawa-nyawa ikan dan akhirnya menemui ajal.

Mungkin itu satu UJIAN buat sang ibu, kita pula tidak tahu lagi bagaimana akan diuji. Biarpun mungkin kelalaian sedemikian tidak sepatutnya berlaku namun jika Tuhan sudah mencorakkannya begitu, siapa kita mahu menolak ketentuan tersebut.

Kes seperti ini kerap berlaku, dan biasanya disebabkan kelalaian ibubapa. Insiden seperti ini boleh berlaku kepada sesiapa, termasuk diri kita sendiri.

Di sini saya ingin kongsi beberapa tips untuk mengurangkan kebarangkalian perkara ini terjadi kepada anak anda.

1. Jangan letak kerusi kanak-kanak di belakang kerusi pemandu. Di situ adalah titik buta (blindspot). Letak di bahagian belakang tempat duduk penumpang agar ia berada dalam ruang pandangan.

2. Sentiasa jadikan amalan untuk memeriksa dalam kabin(termasuk tempat duduk penumpang hadapan dan tempat duduk belakang) sebelum mengunci kenderaan anda. Mulakan amalan ini mulai sekarang.

3. Letak patung permainan di kerusi kanak-kanak. Apabila letak anak di dalam kerusi itu, pindahkan patung tersebut di tempat duduk penumpang hadapan. Pilih patung yang besar dan berwarna terang. Patung itu peringatan bahawa anak anda dibelakang.

4. Jika anda ada membawa beg susu anak anda bersama, sentiasa letak beg itu di bahagian hadapan. Konsepnya sama seperti tip ke-3. Ia peringatan bahawa anak anda ada di kerusi kanak-kanak di tempat duduk belakang.

5. Letakkan barang yang penting di belakang, bersama anak anda. Contoh: beg kerja, kunci pejabat, tag kerja, atau sebelah kasut anda di ruangan kaki di belakang. Nota: tidak digalakkan memandu tidak berkasut.

6. Letakkan tag/label pada pemegang pintu sebelah pemandu di bahagian luar, yang menandakan anak anda di dalam kereta. Label ini boleh dibeli atau dibuat sendiri menggunakan barangan di rumah. Contoh seperti dalam gambar di bawah.

7. Pesan kepada pihak sekolah atau pengasuh agar menelefon anda jika anak anda tidak tiba ke sekolah atau di rumah asuhan pada masanya. Boleh juga pesan pasangan anda untuk mengingatkan anda, terutamanya jika ada bertukar rutin menghantar anak.

8. Guna peranti(device) atau aplikasi telefon untuk mengingatkan anda bahawa anak anda di dalam kereta. Contohnya: ChildMinder SoftClip atau aplikasi Kars 4 Kids Safety . Nota: harganya tidak murah dan aplikasi memerlukan kereta mempunyai fungsi Bluetooth.

9. Bagi yg selalu guna aplikasi navigasi Waze, boleh pilih untuk hidupkan aturan Child Reminder ( Settings>Advanced Settings>General>Child Reminder). Waze akan mengingatkan anda sejurus sampai destinasi.


Jika Tidak Bersedia Sama-Sama “Berperang” Menguruskan Rumah Tangga, Menguruskan Anak-Anak, Maka Jangan Kawin Lagi. Deep Nasihat Ni!

Rumah tangga yang bahagia bila mana pasangan saling membantu dan bekerjasama dalam apa jua kerja. Lebih-lebih lagi jika si isteri juga bekerja.Usah meletakkan semua urusan di bahu isteri, ringan-ringanlah membantu mana yang patut.

“Kalau nak jadi suami, maka tanya diri sendiri, dah bersediakah kita JIKA…”

Kita balik setelah seharian bekerja, buka pintu umah tp isteri tak sempat nk masak sebab anak buat perangai, anak merap, nak melekat berdukung ja dgn isteri smpai dia tak bleh nk buat keje…baju bertimbun, rumah bersepah, anak-anak yg lain tak mandi lagi…

Adakah kita mampu mempamerkan senyuman lalu terus ke dapur utk memasak atau keluar membeli & membungkus makanan?

Adakah kita akan menyinsing lengan baju kita lalu memandikan anak2 kita? Adakah kita akan mengemas rumah, mengutip satu persatu mainan anak2 kita dan meletakkan ditempat yg sepatutnya? Adakah kita akan membasuh baju dan menggantungkannya di ampaian? Adakah kita akan melipat pakaian2 yg telah siap dicuci?

Atau kita biarkan sahaja dgn menganggap bahawa itu kerja isteri? Atau nanti dia dah free, baru dia buat? Atau kita tanya,

“Kenapa tak masak lagi, kenapa tak kemas rumah, kenapa baju tak basuh lagi, kenapa anak2 tak mandi lagi, apa yg awk buat kat rumah?”

Jika kita tidak bersedia utk bersama2 “berperang” menguruskan rumahtangga, menguruskan anak2, maka JANGAN KAWIN LAGI…sbb hnya org yg tahu apa itu tanggungjawab, apa itu tolak ansur, apa itu keperluan utk saling memahami dan melengkapi sahaja yg layak utk MENDIRIKAN RUMAHTANGGA dan rumahtangga yg didirikan akan bahagia…

Yg set dlm otak, itu ini keje isteri, itu dia kena buat sendiri, segala serbi letak atas isteri, biar dia tanggung dan hadap sorang2, maka TOLONG KEKAL MEMBUJANG…


Struggle Gaji Hanya RM1600, Wanita Ini Buktikan Mampu Bertahan

Persaingan sengit punca ramai termasuk graduan sanggup menerima gaji rendah. Tiada lagi sikap memilih kerja tetapi semuanya hanya untuk mencari pengalaman dalam pelbagai sektor pekerjaan.

Sebagaimana perkongsian wanita ini membuktikan gaji kecil bukan penghalang untuk meneruskan kehidupan biarpun bergaji kecil.

Pengalaman pernah survive dengan gaji hanya RM1600 di Kuala Lumpur, wanita ini kongsikan pendekatan yang digunakannya.

Biarpun ia perkongsian sekian lama namun kisahnya ini harus dijadikan inspirasi bagi yang melalui situasi yang sama. Moga kisah ini jadi motivasi buat semua!

Struggle dengan gaji hanya RM1600

Tika saya di offer kerja fresh graduate starting RM1,600. Saya terus grab, walaupun tempat kerja tersebut jauh dengan keluarga. Peluang hanya datang sekali, kita rebut-rebutkan
1. Rumah takda, kita cari bilik sewa

2. Kenderaan takda, kita guna apa yang ada saja iaitu motor kesayangan saya

3. Macam-macam cerita menakutkan saya bila tinggal di kawasan perumahan tersebut, termasuklah kes bunuh berdekatan perumahan saya sewa tu. Allah kan ada, saya pujuk hati.

4. Rakan-rakan baru yang kita tak kenal, jangan di musuhi. Kita kenal dulu, kot-kot terbina masjid kita kat situ

5. Rasa cemburu juga lihat member bawak pamphlet honda di hari pertama training, waktu tu baru setengah bulan kerja. Gaji yang masuk dalam akaun hanya lah RM400. Rasa nak nangis masa tu.

6. Waktu ni baru nak belajar dalam industri perbankan, banyak benda baru yang dipelajari. Tapi hati-hati tak semua orang suka berkongsi skill mereka, takut kurang bisnes mereka kata. Saya redha dan terus mencari jalan dan rentak dalam industri ni.

7. Di saat serba kekurangan waktu ni lah mula panjang akal, saya mula rekod segala perbelanjaan saya. Segala resit semua saya simpan. Terhadkan perbelanjaan yang tidak penting.

8. Kerja di dalam service centre bank iaitu dalam shopping mall, dugaan hebat sangat. Tiap-tiap hari nampak barangan cantik dan ada je sale yang di offer. Ku kuatkan iman, ini semua dunia.

9. Dulu tak suka isi minyak penuh, nanti mula lah panjang langkah. Ku isi cukup untuk ulang alik ke tempat kerja.

10. Tinggal sorang-sorang dalam bilik sewa hampir 3 tahun, ku penuhi masa dengan mengaji dan peluk al quran. Selalu doa, agar dimudahkan urusan dan diberi kekuatan.

11. Tiba lah satu masa, di offer kerja admin dengan permulaan gaji RM1000 waktu tu. Saya terus grab! Bukan senang nak dapat RM1000, saya tekun kerja part time hinggalah ke waktu subuh siapkan kerja yang agak heavy masa tu.

12. Walaupun kerja admin tu dibuat selepas waktu kerja, Alhamdulillah saya masih boleh perform dengan kerja hakiki. Saya dapat kenaikan gaji tiap-tiap tahun. Syukur!

13. Rezeki tak pernah salah alamat kan.

14. Di ketika saya buat kerja hakiki dan kerja admin, saya adalah seorang student part time degree accounting di shah alam. Bila dah mula kerja, priority kita adalah mencari rezeki, saya masih cekal cuba untuk kekal on track. Waktu cuti saya dihabiskan di library sorang-sorang hinggalah ke waktu malam.

15. Waktu ni keluarga mula merajok dengan saya sebab jarang balik dan jadual terlalu padat. Hinggalah saya terbaring, kepala pening dan muntah. Rupanya doktor bagitau, darah tinggi saya naik mendadak.

16. Saya diberi pilihan mahu tidur dan rehat atau mau makan ubat seumur hidup. Pastinya saya pilih untuk tidur! Dari situ saya let go satu per satu kerja saya. Dari belajar part time, kerja hakiki dan last sekali kerja admin dan pa.

17. Biasa dengar kan 3 tahun pertama kerja adalah tempoh membina kewangan kita. Saya latih dan disiplin kan diri. Bukan mudah dan senang nak jadi seperti sekarang. Simpanan yang dibina terus terbina dengan jayanya. Sifat merendah diri dan menghargai keluarga kita terus utuh dalam diri.

18. Jika sekarang korang tak nampak apa yang korang kena buat, pejam mata dan bayangkan siapa big why kita dan kenapa kita kena terus kuat dan berjaya?

19. Setiap orang punya cita-cita dan impian yang nak di capai, belajar berdiri di atas kaki sendiri dan belajar buat keputusan sendiri iaitu yakin dengan diri kita sendiri. Baru lah keluarga kita pun yakin yang kita ni satu hari nanti mampu bina keluarga dan bina empayar sendiri kemudian hari. Aamin.

Sekian dari saya,
Kini saya seorang consultant di area kl dan seremban, masih berkerja keras mencari rezeki untuk masa depan kita


“Rasa Manis Tengok Rumah Ni.” Serba-Serba Warna Pink, Kediaman Wanita Ini Tarik Perhatian Warganet!

Rumah cantik menjadi idaman semua orang terutama wanita. Justeru ramai yang melakukan dekorasi mengikut citarasa.

Salah satu perkongsian dekorasi yang menarik perhatian ramai adalah sebuah kediaman milik Puan Nurrul Atika yang menjadikan warna tema merah jambu atau pink sebagai pilihan utama dekorasi rumahnya. Malah, perkakasan termasuk ruang tamu, dapur dan kamar mengunakan warna yang sama.

Biasanya warna pink adalah warna lembut yang dipilih oleh orang romantis. Gabungan klasik ini akan menjadikan ruang rumah itu kelihatan tenang dan terang.

Biarpuan warna pink dianggap salah satu warna yang paling ‘berbahaya’, kerana tidak semua orang boleh menggunakannya dengan betul. Namun wanita ini berjaya menggabungkan warna merah jambu dengan warna lain hingga setiap ruang kelihatan benar-benar bergaya.

Bagi penggemar warna pink, apa lagi, jadikan dekorasi ini inspirasi buat anda!

RUANG DAPUR

BEKAS SIMPANAN PUN BERWARNA PINK

KAMAR TIDUR DAN ‘WORK STATION’ BERSEBELAHAN

PERKAKASAN MASAK

GABUNGAN WARNA YANG MENJADI PINK DAN PUTIH- RUANG TAMU

KERETA KESAYANG TURUT WARNA PINK

Meninjau diruangan komen, rata-rata memuji kesungguhan wanita ini menghias rumah dengan menggunakan warna tema pink.

Tetarik dengan cara wanita ini, ramai yang bertanya  mengenai pelbagai perkakasan yang dibeli oleh wanita berkenaan. Moga perkongsian ini menjadi llham bagi yang sedang mencari mood dekorasi raya.

Selamat mencuba!


Mee Goreng Basah Buat Sarapan, Gerenti Seisi Keluarga Suka

Asyik beli sarapan di luar. Apa kata buat sendiri sarapan di rumah pastinya puas hati.

Bagi yang bercadang nak buat mee basah seperti di kedai apa kata ikuti resipi ni.

Memang puas hati. Apa kata buat sendiri. Memang sedap pasti licin satu kuali!

RESIPI MEE GORENG BASAH

Resepi Mee Goreng Basah:-

Bahan:

1 bungkus mee kuning (Celur air panas dan tos kan)
1 paket fish ball
2 ekor sotong sederhana
Ayam (ambik isi & tulang2 sikit)
Sos cili 3 sudu besar
Kicap manis 4-5 sudu besar
Sos tiram 2 sudu besar
Cili boh 3-4 sudu besar
Sawi 1 ikat
Tomato 1 biji potong 6/8
Cili besar 2 biji
Minyak masak 3 sudu besar
Air (ikut masing2 nak basah sikit atau banyak)

Cara penyediaan:

ditumbuk:-
Cili padi 7 biji
Bawang putih 5 biji
Bawang besar 1 biji

Cara-caranya :-
1) Panaskan kuali, masukkan minyak.
2) Masukkan bahan yg ditumbuk. Tggu sehingga naik bau. Masukkan cili boh, tggu mendidih atau pecah minyak.
3) Masukkan sos cili, kicap manis, sos tiram, ayam, sotong, fish ball. Tunggu sehingga mendidih serta ayam masak.
4) Masukkan mee. Gaul sebati. Boleh tambah air kalau kuah makin berkurang. Masukkan sawi, tomato, cili besar.
5) Siap untuk dihidangkan.

***Resepi sy ambil dari group nie dan olah cara saya

Selamat mencuba!

Sumber : ziehan azizan


Kari Sotong Pekat Mamak Style! Makan Dengan Nasi Panas, Telur Masin & Ulam Memang Terangkat

Setiap kali berkunjung ke restoran nasi kandar, pasti kita akan terliur dengan salah satu hidangan iaitu kari sotong. Tapi, bila difikirkan harga menu ini yang boleh ‘melambung-lambung’, apa kata kita cuba resepi ini di rumah sahaja kan? Bukan sahaja jimat malah boleh makan tambah berkali-kali! Memang sedap.

RESEPI KARI SOTONG PEKAT

-1 kilo sotong (dibersihkan)
-2 tangkai daun kari
-1 biji bawang besar(dihiris)
-3 ulas bawang putih(dihiris)
-1 cm halia(dihiris)
-3 sudu perahan asam jawa
-1 buah tomato(dibelah 6)
-Daun ketumbar(2-3 sudu besar)
-Minyak masak secukupnya
-Serbuk perasa
-Garam
-7 sudu besar Serbuk Kari ikan
-Sedikit air (Jadikan paste)

P/s=tidak perlu mengunakan air, kerana apabila memasak sotong nanti airnya akan keluar sendiri.

CARA MEMASAK

1) Panaskan minyak di dalam kuali,tumiskan bawang putih,bawang merah, halia dan daun kari.masak sehingga sedikit keperangan.

2)Kemudian masukkan paste rempah kari dan gaulkan sebati, masak sehingga pecah minyak (mengunakan api yang sederhana agar rempah masak dengan sekata dan warna rempah akan kelihatan cantik dan sentiasa kacau)

3)Apabila sudah pecah minyak,masukkan perahan air asam jawa dan kacau lagi sehingga minyak berwarna oren gelap. (Masih mengunakan api sederhana)

4)Selepas itu, masukan sotong yang telah dibersihkan tadi, masakkan seketika.

5)Akhir sekali, masukkan daun ketumbar dan tomato, serta perasakan dengan garam dan serbuk perasa.(Boleh tambahkan cili merah dan cili hijau sebagai hiasan) tunggu sedikit kering dan tutup api.

6)Siap dihidang.

Selamat mencuba!


Ramai Yang Tertekan, Terapi Cara Kerja Jelaskan Beza Depresi Lelaki Dan Wanita. Siap Bagi Ujian Tahap Stres!

Jangan buat main bila rasa diri sedang mengalami depresi. Tekanan hidup termasuk masalah tempat kerja, hilang punca pendapatan atau masalah dengan pasangan adalah antara faktor utama ramai yang mengalami tekanan hingga melakukan tindakan di luar kawalan.

Tragedi suami kelar isteri dalam pantang yang tular sejak semalam telah membuatkan ramai yang meruntun jiwa. Hati ibu bapa mana yang tidak sedih apabila anak perempuan dan cucu yang masih dalam pantang diperlakukan begitu.

Tinjauan di media sosial, rata-rata meluahkan rasa sebak kejadian itu, Ada juga yang meluahkan rasa marah dan terkejut ia berlaku dalam masyarakat.

“Berangin betul”

Saya terbaca “caption” di atas bersama-sama dengan berita gempar semalam tentang seorang lelaki membunuh anak dan isterinya. Sakit pula hati, walaupun orang luar.

Kalau kita orang luar tidak tahu cerita, tolonglah jangan komen bukan-bukan. Walaupun perbuatan tersebut adalah salah dan menyayat hati tetapi cukuplah dengan mendoakan mangsa dan keluarga yang terlibat.

Sebak bila baca statement bapa mangsa, yang anak dan menantunya tiada masalah dan hubungannya sangat rapat. Jiran pun beritahu yang tidak pernah mendengar mereka bergaduh.

Baru kahwin. Akhir bulan ini baru buat kenduri kahwin. Bayi umur 25 hari. Masih masih dalam pantang. Baru diberhentikan kerja / tiada kerja tetap.

Dengan kos barang dah meningkat, separuh troli pun dah beratus ringgit. Nak beli barang keperluan bayi lagi, isteri berpantang lagi.

Orang yang sedang berfikiran waras tidak akan melakukan perbuatan itu. Tetapi tetap ia bukan lesen untuk melakukan jenayah.

Oleh itu, saya mohon padamlah video suspek, kita jaga aib dia insyaAllah aib kita pun terjaga. Jaga kata-kata dan komen kita juga.

Beza Depresi Lelaki Dan Wanita

Tahukah kalian yang:

Teringat saya semasa berklinikal 2 bulan dalam bidang psikiatrik, 1001 cerita yang ada. Semasa kendalikan kes fizikal, badan penat. Tapi semasa kendalikan kes psikiatrik, otak yang penat.

Balik rumah kepala rasa “panas”.

Sebab itu staf kesihatan yang bekerja dalam bidang psikiatrik dapat cuti khas 14 hari tambahan setahun. Sangat besar cabarannya sebab kadang-kala terbawa-bawa masalah pesakit balik ke rumah.

Ramai orang ingat yang depresi hanya boleh ada pada orang yang banyak masalah, tak tahu yang depresi ini adalah satu penyakit. Orang yang tak ada masalah hidup pun boleh dapat.

Teknik Tenangkan Pesakit

Ramai tak tahu yang Occupational Therapist juga ada yang bekerja dalam bidang psikiatrik.

Tugas kami adalah untuk tingkatkan kefungsian hidup pesakit, teknik yang biasa digunakan:

Banyak lagi teknik dan cara yang boleh digunakan untuk membantu pesakit psikiatrik.

Cuma setakat ini servis ini hanya banyak di hospital kerajaan, tidak meluas lagi di swasta. Mungkin sebab stigma masyarakat menebal lagi buat orang malu untuk dapatkan bantuan terapi.

Kalaulah pendedahan tentang OT bahagian psikiatrik dapat diperluaskan lagi, mungkin dapat bantu lebih ramai pesakit yang memerlukan.

Saya puji dengan Sistem Saringan Minda Sihat dari Jabatan Kesihatan Negeri Johor, kalian boleh lakukan ujian DASS (Depression, Anxiety dan Stress) sendiri dan dapatkan temujanji dengan pakar.

Ujian Tahap Stres

Ujian DASS

Orang Johor:

Selain Johor:

Atau

(Nanti keputusan dari ujian ini kalian boleh print dan pergi klinik pesakit luar terdekat, doktor akan refer ke klinik psikiatri sekiranya memerlukan)

Berbalik kepada kes diatas, kita tak tahu apa puncanya lagi. Mohon sama-sama kita doakan keluarga mangsa dan suspek diberikan kekuatan dan dipermudahkan urusan.

Terima kasih, semoga bermanfaat untuk semua.

Maryam Jamadi

Pediatric Occupational Therapist

Suka bekerja dalam dalam bidang psikiatrik juga


Asyik Shoping Barang Rumah, Ustazah Asma’ Harun Pesan Amal Ayat Ni Kawal Nafsu.

Wanita dan shopping memang tidak boleh dipisahkan disebabkan mata wanita pantang bila ternampak benda yang cantik. Namun tabiat ini tidak digalakkan dalam Islam.

Sebagaimana pesanan oleh pendakwah bebas terkenal tanah air Ustazah Asma Harun menitipkan pesan untuk orang ramai agar menjalani kehiduapan sederhana. Beliau juga berkongsi doa yang harus dijadikan amalan seharian untuk mengawal nafsu membeli belah.

Selanjutnya ikuti pesanan Ustazah Asma Harun.

Tolong wanita sekelian jangan jadi hamba emosi. Jangan jadi hamba shopping. Apa yang kita beli, apa yang kita miliki sama ada peralatan dapur, peralatan rumah, deko dan sebagainya..

Dan saya pernah baca dalam satu kitab yang menyebutkan antara yang banyak memusnahkan manusia hari ini adalah terlalu berlebihan dalam berhiasakan rumah.

Terlalu berlebihan dalam menghiaskan sekeliling rumah. Terlalu berlebihan dalam memperhiaskan pakaian. Terlalu berlebihan dalam memiliki peralatan canggih.

Saya masa baca kitab itu adalah sebuah kitab yang ditulis oleh ulama kontemporari.

Dia sebutkan fitnah akhir zaman, masyaAllah. Dia datang dalam bentuk tipu daya apa? “Ala, rumah ky syurgaku kan. Taklah berhabis untuk rumah. Ala tak pa lah bukan untuk orang lain. Untuk mata sendiri bukan untuk apa.”

Akhirnya puan-puan sekalian tak habis-habis.. kita banyak masuk group, saya pun masuk banyak group. Group deco, group lama rumah, group dapur dan group-group ni tak habis-habis keluar macam-macam iklan. Betul kan?

Amalkan doa ini

Jadi bagaimana kita puan-puan sekalian nak mengawal diri kita. Setiap kali nak membeli atau kita terpesona dengan iklan-iklan ini, puan-puan sekalian Baca lah doa. Doa apa? Doa Hasbullah khafi, surah al khafi ayat yang ke 10.

Ikuti lanjut video ini.


Rupanya Boleh Servis Aircond Sendiri Guna Remote Je. Mudah & Berkesan!

Rupa-rupanya Boleh Servis AIRCOND Sendiri Hanya Guna REMOTE & Cuma Perlu Tahu caranya, sangat senang, mudah dan berkesan !!!!

Cara-caranya selepas anda guna aircond waktu malam, JANGAN matikan terus aircond anda sebaliknya anda buat langkah berikut .

TEKNIK-TEKNIK BERSIHKAN AIRCOND

– Tetapkan mode daripada “Cool” ke mod “Fan”, tetapkan Kelajuan Kipas ke tahap paling tinggi.

– Biarkan ia berjalan selama 15 minit.

– Kemudian barulah matikan aircond.

MENGAPA TETAPKAN KE MODE ‘FAN’?

Mengapa tetapkan ke mode “Fan” ??. Tujuan kita tetapkan ke Mode “fan” kerana ia tidak akan mengaktifkan pemampat, dengan itu hanya blower kipas fancoil sahaja berjalan dengan normal (tidak sejuk) & udara bertiup. Ia akan mengeringkn kelembapan dalaman unit aircond anda dan membantu mengurangkan pengumpulan kotoran dan kulat (yang disebabkan oleh debu, kotoran + kelembapan)

PESANAN…

Jangan lupa untuk menetapkan semula ke mode “Cool” apabila anda menggunakannya lagi pada masa yang akan datang.

Sumber : SyamZone


“Doakan Keampunan Untuk Beliau.” Dr Maza Kongsi Berita Duka, Ayah Meninggal Dunia. Al-Fatihah!

Ayah kepada pendakwah terkenal yang juga Mufti Negeri Perlis, Dr Mohd Asri Zainul Abidin meninggal dunia hari ini.

Menerusi perkongsian daripada ‘Insta-Story’ miliknya, beliau memaklum berita sedih tersebut dan memohon orang ramai untuk mendoakan keampunan untuk Allahyarham ayahandanya.

Berita sedih berkenaan turut dikongsikan oleh beberapa laman facebook sebentar tadi.

Sebelum ini Dr Maza ada memuatnaik perkongsian berkenaan situasi arwah ayahnya yang dalam kritikal.

Perkongsian berita duka itu mendapat reaksi warganet. Rata-rata melahirkan rasa sedih dan menitipkan doa serta ucapan takziah buat  Dr Maza sekeluarga.

Salam takziah dari kami di Majalah Keluarga buat seluruh keluarga Dr MAZA Atas kepulangan ke negeri abadi ayahanda


Air Kelapa Bukan Je Penawar Penyakit Tapi Boleh Buat Muka Berseri!

Air kelapa muda diakui memang enak dan menyegarkan kalau diminum bagi menghilangkan dahaga.

Bahkan sejak dahulu lagi air kelapa muda ini dijadikan sebagai penawar beberapa penyakit dan berfingsi juga dalam hal penjagaan kecantikan.

Ini sebagaimana perkongsian daripada Ana Mahabu di akaun facebooknya.

Kegunaan Air Kelapa Secara Semula Jadi

1. Antara kegunaan air kelapa yang popular dan telah diketahui adalah merawat demam campak.

2. Air kelapa juga boleh dijadikan penawar racun sekiranya anda terminum atau termakan racun. Sebab itu, ada rujukan yang menyatakan, sekiranya anda mengambil ubat-ubatan, anda tidak digalakkan meminum air kelapa. Ini adalah untuk mengelakkan kesan ubat tersebut hilang.

3. Selain itu, air kelapa muda yang direbus bersama daun sena diminum sebagai pelawas kencing.

4. Air kelapa muda dicampur dengan pokok dukung anak yang telah ditumbuk bersama air limau nipis dan diminum setiap pagi bagi merawat penyakit kelamin,

5. Air kelapa muda direbus dengan akar pokok manggis hutan dibuat mencuci luka bagi penyakit kulit seperti kudis dan kurap.

6. Air kelapa muda direbus dengan pucuk pokok rotan diguna untuk mencuci rambut bagi mengatasi masalah keguguran dan kelemumur.

7. Air kelapa muda dicampur dengan kunyit dan direbus lalu diminum bagi mengatasi masalah bengkak-bengkak badan.

8. Air kelapa diminum setiap hari baik bagi penderita penyakit kencing manis. Diluar negeri santan kelapa diminum seperti meminum minuman tin dan botol sahaja, ia dijual dalam tin dan Isinya dimakan seperti makanan ringan.

9. Air kelapa juga diminum bagi menghilangkan mabuk kerana memakan makanan laut

10. Air kelapa yang manis sesuai untuk melarutkan ibu roti untuk membuat donut, dapat menjimatkan gula dengan kemanisan semulajadi.

11. Air kelapa dikatakan dapat merawat ketagihan dadah, air kelapa diberi minum kepada penagih sehingga dia muntah diamalkan selama 3 bulan Insha-Allah dia akan pulih

12. Air kelapa digunakan dalam perubatan, terutamanya menjadi penawar bagi yang terkena santau, sihir dan rasukan jin. Air kelapa diberi minum bersama susu berserta dengan doa-doa tertentu.

13. Air kelapa sebagai overhaul sistem penghadaman:
a) kukus sebiji kelapa muda yg telah ditebuk bhg atasnya dan masukan 3 biji garam kasar.
b) Bila dah suam, gunakan straw besar utk minum semua airnya dalam satu nafas shj.
c) Akhir sekali makanlah isinya dgn sudu.
Lakukannya sebelum tidor sebaiknya jam 10 mlm kerana keesokan harinya anda pasti akan ketandas dgn tergesa gesa. Ini bermakna sistem dalaman anda telah diberi grinding yg sewajarnya.

14. Air kelapa kalau di amalkan mencuci muka.. insha-Allah berseri2 di samping selawat…

15. Kalau Anda rasa demam kejap ok kejap tak ok tarik nafas rasa sakit. Cari sebiji kelapa muda kemudian Taruk kan garam jantan seulas bacakan Al-Fatihah tiga. Amalkan selama tiga hari insya-Allah.

Jom saksikan video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!